Dewch i ‘nabod… Abertawe\nDinas ddiwydiannol sy’n llawn cymunedau bywiog, siopau, bwytai, bariau, ac wedi‘i lleoli nid nepell o olygfeydd aruthrol Penrhyn Gŵyr yw Abertawe. Abertawe yw ail ddinas Cymru a hefyd ei phrifddinas ddiwylliannol, ac yn ystod y blynyddoedd diwethaf, mae wedi cael enw da am ei horielau, eu hamgueddfeydd a’i lleoliadau cerddoriaeth fyw. Mae hyn ‘oll yn gwneud y ddinas yn lle gwych i fod yn fyfyriwr.\nGobeithiwn y byddwch yn hoffi’r awgrymiadau hyn a ddarperir gan staff PCYDDS ar gyfer fforio’r ddinas a’i hamgylchoedd.\nMae cymaint i’w weld a’i wneud o gwmpas Abertawe byddwch yn teimlo bod gennych ormod o ddewis. Dywed John Kinsella o PCYDDS y dylai ymweld â Gŵyr fod ar frig eich rhestr. Yn enwog am fod yn ardal o harddwch naturiol eithriadol, y mae Penrhyn Gŵyr yn rhywle y mae rhaid ei weld, ac mae’n hawdd ei gyrraedd gan ddefnyddio cludiant cyhoeddus. Pe baech am fynd am droeon ar hyd yr arfordir neu coetir, cymryd rhan mewn chwaraeon eithriadol neu cael pryd da mewn tafarn, mae Penrhyn Gŵyr yn 19 milltir o hyd ac felly mae’n cynnig rhywbeth at ddant pawb.\nEwch ar fws rhif 118 o’r Orsaf Fysiau i ben pellaf y penrhyn, sef Rhosili, i weld un o olygfeydd arfordirol enwocaf Cymru, ac i draeth sy’n enwog am gael ei ddyfarnu’n gyson yn un o’r goreuon yn y DU.\nChwilio am rywbeth tawelach? Ystyriwch Fae Pwll Du, traeth bach, caregog, diarffordd wedi’i leoli ar waelod Cwm Llandeilo Ferwallt.\nYn hoff o’ch bwyd? Sicrhewch eich bod yn treulio bore ym Marchnad Abertawe. Hon yw’r farchnad dan do fwyaf yng Nghymru, a gyda mwy na 100 o stondinau, gwnaiff yr amrywiol bethau sydd ar werth ynddi eich achosi i deimlo bod gennych ormod o ddewis. Yn ogystal â’r cyfoeth o ffrwyth ffres, llysiau, cig a physgod, mae gan y farchnad hefyd amrywiaeth wych o fannau bwyta. Pe baech am gael brecwast traddodiadol Cymreig neu ddanteithion o Wlad y Tai; swshi neu ginio fegan, mae gan y farchnad rywbeth i gynnig i bawb.\nOs ydych yn teimlo’n arbennig o anturus ac am flasu rhywbeth lleol, prynwch dwb agored o gocos a’u mwynhau wrth gerdded o gwmpas y farchnad, neu ewch ag ychydig o fara lawr adref i’w rannu gyda’r bobl newydd sy’n rhannu eich fflat.\nMae llawer o stondinau yn cynnig disgownt i fyfyrwyr, dim ond i chi ddangos iddynt eich cerdyn Totum.\nBwyd i Lysfwytawyr\nYn ystod y blynyddoedd diwethaf, mae Abertawe wedi cynnig amrywiaeth fwy o opsiynau fegan a llysfwytäol. Pe baech yn chwilio am bryd da neu fyrbryd iachus, sicrhewch eich bod yn ymweld â’r mannau hyn:\nMae Govindas, ar gyfer llysfwytawyr a feganiaid, a leolir tafliad carreg yn unig o’r Coleg Celf, wedi chwarae rhan sylweddol ar y sîn fwyd ar gyfer llysfwytawyr ers nifer o flynyddoedd bellach. Mae’r bwyd yn fforddiadwy, yn flasus, ac ar achlysur, caiff dosbarthiadau yoga a myfyrio eu cynnig hefyd.\nYchwanegiad diweddarach at yr hyn a gynigir ar gyfer llysfwytawyr a feganiaid Abertawe yw Canteen 18, caffe bach a leolir ar Heol Bryn y Môr ac sy’n nythu ymhlith lletyau y rhan fwyaf o fyfyrwyr Abertawe. Mae’n gyfleus iawn os ydych yn byw yn yr ardal ac yn chwilio am ginio rhad a blasus.\nMae bwyty tapas bychan, caffe a delicatessen Arthur Neave, sydd ar Heol Walter, yn cynnal noson ar gyfer llysfwytawyr a feganiaid bob nos Iau. Os ydych yn chwilio am rywle cyfeillgar lle y gallwch ymlacio, dyma’r lle i fynd. Mae ganddynt hefyd glwb siarad Sbaeneg.\nMae gan ddinas Abertawe bywyd nos bywiog, a bydd y rhan fwyaf o bobl wedi clywed am Stryd y Gwynt (sef Wind Street), y stribyn o dir bywiog yng nghanol y dre lle y ceir dwsinau o fariau a chlybiau. Yn ystod y blynyddoedd diwethaf, mae’r stryd hon wedi dod yn hwb ar gyfer bariau annibynnol llai, yn hytrach nag archglybiau, ac mae’n werth ymweld â hi os ydych yn ‘wir mynd allan’, yn enwedig ar nosweithiau myfyrwyr (nosweithiau Mercher). Ond os ydych yn chwilio am rywle tawelach, mae digon yno ar eich cyfer chi hefyd.\nOs nad oes gennych lawer o ddiddordeb mewn mynd i glybiau, a byddai’n well gennych yfed cwrw’n dawel gyda chyfeillion, mae gan y ddinas eto lawer mwy i’w gynnig. Ewch i ardal ‘yr Uplands’ a dewiswch un o nifer o fariau gwin, neu ewch i gyfeiriad Heol Bryn y Môr os ydych yn chwilio am dafarnau lle y gallwch ymlacio’n well. Yn mwynhau cynhyrchion crefft? Peidiwch â methu ymweld â Beer Riff, bragdy crefft â thap sy’n edrych lawr ar ardal brydferth SA1… heb fod nepell o gwbl o’r campws newydd.\nMae gan y ddinas hefyd sîn gerddoriaeth ffyniannus a gaiff ei chynrychioli orau gan Ŵyl Ymylol Abertawe a Hwb Cerddoriaeth Abertawe. Mae gan Abertawe sîn gelf fywiog, ac mae’r prosiectau disglair hyn yn cysylltu artistiaid, cynulleidfaoedd, lleoliadau a chymunedau’r ddinas â’i gilydd. Os oes gennych hefyd ddiddordeb mewn cerddoriaeth, mae cymryd rhan yn ffordd dda i gwrdd â phobl newydd. Cadwch eich llygaid ar agor drwy gydol mis Hydref am ddigwyddiadau cyffrous.\nMae Abertawe yn lle gwych i fod os oes diddordeb gennych mewn chwaraeon. Mae’r ddinas yn cynnig cyfleusterau chwaraeon anhygoel yn cynnwys Pwll Cenedlaethol Cymru, canolfannau hamdden, traciau beic helaeth a llwybrau troed. Fodd bynnag, mae dau fath o chwaraeon yn dominyddu’r ddinas ac yn hyd yn oed rhannu stadiwm; pêl-droed a rygbi.\nNi fyddai’n iawn i ysgrifennu am Abertawe heb sôn am bêl droed a’i perthynas angerddol a weithiau gynhyrfus rhwng y ddinas a’r clwb, gydag uchafbwyntiau ac iselbwyntiau dwys iawn i hanes y clwb, mae cefnogwyr Clwb Pêl Droed Dinas Abertawe yn enwog am eu hymrwymiad diflino tuag at y tîm.\nOs nad oes diddordeb gennych mewn pêl-droed, cadwch lygad ar Y Gweilch. Un o bedwar tîm rhanbarthol Cymru sydd yn chwarae yn y Pro 14, welwch nhw yn y Stadiwm Liberty a phrofwch yr awyrgylch wych.\nLleolir cartref y clwb, y Stadiwm Liberty tua 2 filltir o ganol Dinas Abertawe, ac mae’n werth ymweld â hi, pe baech yn gwylio’r Swans, yn gweld gem ryngwladol neu gyngerdd.\nMae sîn gelf Abertawe wedi ymddangos fwyaf ar Y Stryd Fawr ac ar y darn o dir hwnnw sy’n gorwedd rhwng Ysgol Fusnes Abertawe, campysau Alex a Dinefwr, a’r môr. Ardal sydd wedi’i hadfywio’n ddiweddar yw hon, a bydd mynd am dro o gwmpas y rhan hon o’r dref bob amser yn eich synnu. Cadwch eich llygaid ar agor am gelf gyhoeddus a siopau dros dro achlysurol.\nMae gan yr ardal hon natur ddigymell, ac un o greadigedd a dathlu. Talwch sylw manwl ar;\nTheatr Volcano, cwmni celfyddydau ymatebol sy’n arbenigo mewn cynhyrchu digwyddiadau safle-benodol a chynyrchiadau theatr.\nOriel Elysium, menter gymdeithasol, ddielw, a arweinir gan artistiaid ac sy’n gartref i fannau ar gyfer stiwdios artistiaid, mannau arddangos, a llyfrgell, ac sy’n cynnal gweithdai a digwyddiadau celf.\nSwigen Greadigol, menter a sefydlwyd gan PCYDDS a BID Abertawe sy’n defnyddio siop wag i arddangos gwaith myfyrwyr drwy ddefnyddio siopau dros dro, arddangosfeydd, gweithdai a sgyrsiau.\nThe Hyst, bar a lleoliad ar gyfer cerddoriaeth fyw, ac yn gartref i stiwdio Deledu a Radio.\nA ydym wedi anghofio rhywbeth? Rhennwch eich awgrymiadau ynglŷn ag Abertawe gyda ni drwy anfon neges atom gan ddefnyddio’r cyfryngau cymdeithasol @UWTSDStudents\ncyngor datblygiad Ffordd o Fyw Awgrymiadau Gorau meddwl am ddylunio meddylfryd Gwneud Newid Ysbrydoliaeth fideos Dylunio Bywyd gyrfa Sgiliau a Cyflogadwyedd cyfleoedd lles Instagram Cyngor Sylw cysylltu Lles Datblygiad Sgiliau\n‹ Dewch i ‘nabod… Llambed\t› Dewch i ‘nabod… Caerfyrddin\ncyngor Gwneud Newid Awgrymiadau Gorau meddylfryd meddwl am ddylunio Sgiliau a Cyflogadwyedd Lles Cyngor Ysbrydoliaeth Instagram cysylltu fideos gyrfa cyfleoedd Sylw datblygiad Datblygiad Sgiliau lles Dylunio Bywyd Ffordd o Fyw


Gêm cerdyn gwyliau Ar-lein. Chwarae am ddim\nGêm cerdyn gwyliau\nWedi chwarae: 2066\nChwaraewch y gêm cerdyn gwyliau Ar-lein:\nGêm Disgrifiad cerdyn gwyliau\nNawr gallwch greu eich, cardiau post lliwgar hyfryd ei hun. Mae angen i chi mwyach i gerdded i'r siopau ac i sefyll mewn ciw. Meddyliwch am eich cerdyn: ddewis patrwm a arysgrif. Mae'r cerdyn a gawsoch, gallwch arbed, argraffu a chyflwyno. . Chwaraewch y gêm cerdyn gwyliau ar-lein.\nNodweddion technegol y gêm cerdyn gwyliau\nGêm cerdyn gwyliau Ychwanegodd: 17.02.2012\nMae'r gêm yn cael ei chwarae: 2066 amser\nGemau fel y gêm cerdyn gwyliau\nLawrlwytho gêm cerdyn gwyliau\nEmbed y gêm cerdyn gwyliau ar eich gwefan:\nI fewnosod y gêm cerdyn gwyliau ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm cerdyn gwyliau, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm cerdyn gwyliau, hefyd yn chwarae yn y gêm:


Dewis cynghorydd ariannol - Y Gwasanaeth Cynghori Ariannol\nMae'r erthygl hon yn ymddangos mewn: Cyngor ariannol | Sut i fuddsoddi arian\nEfallai y bydd dewis cynghorydd ariannol yn frawychus i chi, ond mae’n werth dal ati. Gallai cynghorydd da arbed arian a chryn dipyn o ofid i chi.\nYr allwedd i ddod o hyd i’r cynghorydd ariannol priodol yw ystyried pa fath o gyngor ydych chi ei angen.\nA ydych chi’n chwilio am gyngor ar sut i ddefnyddio’ch cronfa bensiwn, gofal hirdymor neu ryddhau ecwiti? Gall ein Cyfeirlyfr ar gynghorwyr ymddeoliad roi cymorth i chi ddod o hyd i’r cynghorydd ariannol cywir ar eich cyfer chi.\nEr enghraifft, a ydych chi’n chwilio am gymorth i fuddsoddi yn eich pensiwn neu ISA stociau a chyfranddaliadau? Ydych chi’n nesáu at ymddeol? Ydych chi’n chwilio am forgais neu efallai yswiriant bywyd? A oes angen yswiriant cartref, car neu deithio arbenigol arnoch chi?\nMae yna sawl rheswm pam fod pobl angen cyngor gan gynghorydd ariannol, ond mae yna sawl gwahanol fath o gynghorydd hefyd, felly mae’n talu i wybod at bwy i droi a phryd.\nSut i ddod o hyd i gynghorydd ariannol\nMathau o gynghorwyr\nMae argymhelliad personol gan ffrindiau neu deulu yn un ffordd o ddod o hyd i gynghorydd ariannol ond nid yw’n ffordd hawdd i weld a yw cynghorydd wedi gwneud gwaith da tan rai blynyddoedd wedi iddynt gael y cyngor. Nid yw bod yn ‘glên’ yn golygu ei fod yn gynghorydd da.\nMae rhai undebau neu grwpiau affinedd neu gynlluniau pensiwn gweithle wedi dewis cynghorwyr i argymell i’w haelodau os ydych yn aelod o un o’r grwpiau hyn, gwiriwch gyda nhw gyntaf.\nAm gyngor ar gynllunio ar gyfer pensiwn ac ymddeol, cynllunio gofal hirdymor, rhyddhau ecwiti, cynllunio treth etifeddiant neu ewyllysion a phrofiant)\nAr gyfer morgeisi, yswiriant diogelu, buddsoddiadau a chyngor ariannol cyffredinol\nY Gymdeithas Cyllid Personol\nI ddod o hyd i frocer yswiriant\nGwasanaeth canfod brocer Cymdeithas Broceriaid Yswiriant Prydain (BIBA)\nbiba.org.uk/ConsumerHome.aspxopens in new window\nMae sawl lliw a llun i gynghorwyr ariannol, ac nid ydynt bob amser yn cael eu galw yn ‘gynghorwyr ariannol’.\nWeithiau fe’i henwir yn ôl eu harbenigedd megis ‘cynghorydd morgeisi’; ‘cynghorydd buddsoddiadau’; ‘cynghorydd pensiwn’ neu ‘gynllunydd ariannol’. Weithiau fe’u gelwir yn ‘froceriaid’ – yn aml wrth ddelio â chynnyrch fel yswiriant cartref a char, morgeisi neu fuddsoddiadau fel cyfranddaliadau.\nBeth bynnag y’u gelwir (neu maent yn galw eu hunain), yr hyn sy’ gyffredin i’r holl gynghorwyr yn y Deyrnas Unedig yw eu bod wedi eu rheoleiddio gan yr Awdurdod Ymddygiad Ariannol (FCA). Mae hyn yn golygu bod yna reolau y mae’n rhaid iddynt eu dilyn wrth ddelio â chi.\nCynghorwyr sy’n delio â: Buddsoddiadau; pensiynau; (gan gynnwys trosglwyddiadau pensiwn); cynnyrch incwm ymddeol a chynllunio ariannol cyffredinol\nErs mis Ionawr 2013, mae gan y cynghorwyr sy’n argymell y mathau hyn o gynnyrch gymwysterau uwch. Cyn hyn, roedd nifer yn derbyn comisiwn a gasglwyd o daliadau ar y cynnyrch a werthwyd ganddynt.\nGallwch ddysgu mwy am ffioedd a chomisiwn yn ein canllaw Talu am gyngor ariannol.\nMewn gwirionedd, gall cynghorwyr sy’n cynnig cyngor ar y cynnyrch a restrir uchod hefyd ddarparu cyngor ar yswiriant diogelwch (megis yswiriant bywyd) ac weithiau morgeisi. Mae nifer yn cynnig cynllunio ariannol holistaidd, ble byddant yn eich cynghori ar bob agwedd o’ch anghenion ariannol.\nMae cynghorwyr yn y categori hwn wedi eu dosbarthu fel naill ai Annibynnol neu gyfyngedig.\nGall cynghorwyr cyfyngedig gael eu cyfyngu o ran y math o gynnyrch y gallant eu cynnig, neu ar y nifer o ddarparwyr y gallant ddewis o’u plith.\nGall cynghorwyr ariannol annibynnol argymell pob math o gynnyrch buddsoddiad manwerthu a phensiwn gan gwmnïau ar draws y farchnad heb gyfyngiad.\nEfallai yr hoffech chi ystyried dewis cynghorydd annibynnol sy’n gallu delio ag ystod eang o ddarparwyr cynnyrch ar gyfer y cynnyrch maent yn ei argymell – ac nid dim ond un neu ddau. Wrth wneud hynny fe gewch y dewis gorau posibl er ni ddylai ansawdd ac a pha mor addas yw’r cyngor effeithio ar eich penderfyniad i ddewis Cynghorydd Ariannol Annibynnol neu un sydd wedi’i gyfyngu i un neu ragor o ddarparwyr.\nGwnewch yn siŵr eich bod yn deall y math o wasanaeth maent yn gynnig cyn i chi benderfynu a ddylech gael cyngor ganddynt.\nGweler Cwestiynau allweddol i holi’ch cynghorydd ariannol.\nCynghorwyr sy’n delio â: Morgeisi a rhyddhau ecwiti\nRhaid bod gan gynghorwyr morgeisi gymwysterau penodol ar gyfer morgeisi. Rhaid bod gan gynghorwyr sy’n argymell cynnyrch rhyddhau ecwiti hefyd gymhwyster arbenigol mewn rhyddhau ecwiti.\nMae’r cynghorwyr hyn yn dal i allu cael eu talu trwy gomisiwn ar unrhyw forgais neu gynnyrch rhyddhau ecwiti a werthir ganddynt. Mae rhai cynghorwyr morgeisi hefyd yn codi ffi am eu gwasanaethau. Gall nifer o gynghorwyr morgeisi hefyd gynghori ar yswiriant diogelu megis yswiriant bywyd.\nGall cynghorwyr morgeisi gynnig gwasanaeth marchnad gyfan, er na fydd hyn o reidrwydd yn golygu y gallant argymell unrhyw forgais gan bob darparwr benthyciadau gan fod rhai darparwyr yn cynnig morgeisi yn uniongyrchol i’r cyhoedd yn unig.\nMae rhai cynghorwyr morgais yn cynnig cyngor ‘cyfyngedig’ ac wedi’i gyfyngu i un darparwr benthyciadau efallai, neu yn gallu dewis o nifer fach ohonynt yn unig.\nBydd cynghorydd morgais ‘annibynnol’ yn gallu cynnig ystod fwy eang o ddewisiadau i chi o bob rhan o’r farchnad.\nCynghorwyr sy’n delio â: Chynnyrch yswiriant cyffredinol (megis yswiriant cartref, car a theithio)\nYn aml mae’r cynghorwyr hyn hefyd yn cael eu galw yn froceriaid yswiriant. Fel cynghorwyr morgeisi maent yn cael eu talu trwy gomisiwn ar unrhyw gynnyrch yswiriant a werthant, ond nid ydynt fel arfer yn codi ffi ychwanegol.\nBydd broceriaid yswiriant hefyd yn eich helpu i ddelio ag unrhyw hawliadau a wnewch ac yn chwilio bob blwyddyn i chi i sicrhau eich bod yn cael y fargen orau posibl.\nOs yw’ch amgylchiadau yn anghyffredin – er enghraifft, os ydych chi’n byw mewn ardal sy’n dueddol o ddioddef llifogydd neu os oes gennych chi broblemau iechyd a’ch bod angen yswiriant teithio – gall brocer yswiriant ychwanegu gwerth gwirioneddol i chi. Maent yn adnabod yr yswirwyr sy’n delio â’ch math chi o angen yswiriant a byddant yn gallu canfod y fargen orau i chi.\nFodd bynnag, bydd gan rai broceriaid yswiriant ystod ehangach o ddarparwyr maent yn delio â nhw nag eraill felly dylech wirio’r lefel o wasanaeth maent yn gynnig a faint o ddarparwyr maent yn gweithio gyda nhw. Fel gyda mathau eraill o gyngor ariannol, bydd broceriaid sy’n delio ag ystod eang o ddarparwyr yswiriant yn rhoi’r dewis gorau i chi.\nGweld yr holl … erthyglau yn Cyngor ariannol


Ffatri Uned Rheweiddio Integredig Tsieina - Cyflenwyr a Chynhyrchwyr Uned Refriwtio Integredig - NEWHIGH\nCartref > Cynnyrch > Unedau Rheweiddio > Uned Rheweiddio Integredig\nF200S unedau rheweiddio wrth gefn trydanol\nNodweddion: * AC220V wrth gefn trydanol, gwyrdd, diogelu'r amgylchedd a llif allyriadau carbon. * Math o integredig. * Refrigerating cryf ac oeri yn gyflym. * Gosod cyflym, cynnal a chadw syml a cynnal a chadw isel yn costio. * Rheoli digidol ac yn hawdd i'w...\nUnedau Rheweiddio Parod Trydanol F450S\nNodweddion: * AC220V trydanol wrth gefn, gwyrdd, diogelu'r amgylchedd a charbon. * Oeri ac yn oeri cryf yn gyflym. * Gosodiad Cyflym, cynnal a chadw syml a chostau cynnal a chadw isel. * Rheoli digidol ac yn hawdd i'w...\nUnedau Rheweiddio Cyfansawdd Trydanol F-300S\nNodweddion: gwrthdrawiad trydanol AC220V, Gwarchod Gwyrdd ac Amgylcheddol. Oeri cryf, oeri yn gyflym. Rheolaeth ddigidol lawn, hawdd i'w weithredu. Paramedr Cynnyrch:\nUnedau Rheweiddio Integredig HT580\nNodweddion Cynnyrch: Oeri cryf, oeri yn gyflym. Cregyn plastig cryfder uchel, ymddangosiad hardd. Rheolaeth ddigidol lawn, hawdd i'w weithredu. Yn berthnasol i bob math o wagenni oergell canolig. ...\nUnedau Rheweiddio Integredig HT480\nNodweddion: Amgaeëdig plastig cryfder uchel, ymddangosiad cain. Gwnewch gais i bob math o lori oergell canolig. Gosodiad Cyflym, cynnal a chadw syml a chostau cynnal a chadw isel. Oeri cryf, oeri yn gyflym....\nUned Refriwtio Trydanol Integredig F200S Integredig\nUned Refriwtio Trydanol Integredig F200S --- Capasiti oeri cryf, cyfaint aer oeri mawr. Perffaith ar ôl-werthu gwasanaeth, pris rhesymol, ac o ansawdd da Products.Green a Gwarchod yr Amgylchedd.\nUned Refriwtio Trydanol Integredig F300S\nUned Refriwtio Trydanol Integredig F300S --- Uned Refriwtio Trydanol Integredig F200S --- Capasiti oeri cryf, cyfaint aer oeri mawr. Perffaith ar ôl-werthu gwasanaeth, pris rhesymol, ac o ansawdd da Products.Green a Gwarchod yr Amgylchedd.\nUned Refriwtio Trydanol Integredig F450S\nUned Refriwtio Trydanol Integredig F450S --- Capasiti oeri cryf, cyfaint aer oeri mawr. Perffaith ar ôl-werthu gwasanaeth, pris rhesymol, ac o ansawdd da Products.Green a Gwarchod yr Amgylchedd.\nUned Refriwtio Integredig HT-480 / HT-580\nUned Refriwtio Integredig HT-480 / HT-580 --- Perffaith ar ôl-werthu gwasanaeth, pris rhesymol, ac o ansawdd da Products.Green ac Amddiffyn yr Amgylchedd. Gwnewch gais i bob math o oergell truck.Strong oer maint canolig, oeri yn gyflym.\nFel un o'r gweithgynhyrchwyr a chyflenwyr uned integredig oergell yn Tsieina, rydyn ni'n dod â'r uned oergell integredig o ansawdd gorau i chi o'n ffatri proffesiynol. Croeso i gyfanwerthu'r uned oergell integredig gyda'n gwerthwr, a hefyd croeso i wirio'r dyfynbris gyda ni.


Os wnewch lanlwytho fideos rheolaidd ar y we, mae fformat y ffeil fideo WebM yn cynnig gwell ansawdd cywasgu a fideo o gymharu â fformatau fideo eraill. Cefnogir hefyd gan y porwyr mawr. WebM fideos yn eithaf poblogaidd ar fideo a rhannu safleoedd fel YouTube a hyd yn oed ar wefannau penodol eraill. Gellir trosi MP4 i WebM yn eithaf heriol os nad oes gennych y feddalwedd gywir. Cais amlbwrpas y gallwch ei ddefnyddio i drosi o MP4 i WebM o fewn ychydig funudau a heb golli ansawdd fideo yn y Wondershare Video Converter Ultimate. Dyma sut y gallwch wneud hyn.\nRhan 1: Y MP4 gorau i trawsnewidydd fideo WebM\nRhan 2: MP4 rhad ac am ddim i trawsnewidydd fideo WebM\nPart3: MP4 ar-lein i WebM trawsnewidydd\nPart4: Dewis MP4 i WebM trawsnewidydd fideo sy'n iawn i chi\nPart5: Gwybodaeth estynedig ar gyfer fformatau fideo WebM a MP4\nRhan 1: MP4 gorau i trawsnewidydd fideo WebM\nMae trawsnewidydd fideo hwn lawer o fanteision o gymharu â chystadleuwyr. Maent yn cynnwys:\n• Hyd at 3 gwaith yn gyflymach, o'i gymharu â meddalwedd sy'n cystadlu\n• Amrywiaeth o fformatau fideo gan gynnwys WebM, AVI a MOV eu troi'n MP4\n• Creu allbwn fideo unigryw drwy golygu rhagosod fel tocio ac ychwanegu is-deitlau\n• Gweithio ar windows XP ac uchod, a Mac OSX\n• Llosgi uniongyrchol i ddisg DVD unwaith rydych chi wedi cwblhau'r trosi fideo\n1.2 y broses o addasu MP4 i WebM gan ddefnyddio Wondershare Video Converter Ultimate\nCam 1 Llwytho i fyny ffeiliau MP4\nGallwch wneud hyn mewn dwy ffordd. Yn gyntaf, gallwch lusgo a gollwng y ffeiliau yn y rhaglen. Yn ail, "cliciwch Ychwanegu ffeiliau". Mae hyn yn agor ffenestr newydd lle gallwch ddewis y MP4 ffeiliau ydych am i drosi i WebM. Unwaith rydych chi wedi'i llwytho i fyny eich ffeiliau gallwch weld rhagolwg iddynt, newid eu henwau neu hyd yn oed eu cyfuno.\nCam 2 Dewiswch fformat allbwn (WebM)\nAr hawl y ffenestr, cliciwch ar y botwm "fformat allbwn" i agor ffenestr newydd. Cliciwch ar y botwm "ffurf" a dewiswch WebM.\nCam 3 Addasu gan olygu (dewisol)\nOs ydych am i WebM personol yn creu fideo, mae gennych yr opsiwn o wneud golygu cyn trosi. Gellir gwneud y golygu lleoliadau ar ôl i chi glicio ar y botwm "golygu" o fewn y brif ffenestr. Mae rhai o'r golygu y gallwch wneud drwy ddefnyddio y Wondershare Video Converter Ultimate yn cynnwys cnydau, tocio, cylchdroi, newid disgleirdeb a chyferbynnedd yn ogystal â ychwanegu is-deitlau.\nCam 4 Dechrau trosi\nPan ydych chi'n fodlon ar ansawdd fideo, cliciwch ar y botwm "troi" i gychwyn y broses addasu. Mae'n cymryd ychydig o funudau i gwblhau'r dibynnu ar faint y ffeil yn cael eu trosi. Unwaith y bydd y broses wedi'i chwblhau, gallwch weld y ffeil haddasu drwy glicio ar y botwm "agor ffolder" ar waelod y ffenestr.\nByddwch hefyd yn gallu trosi eich ffeiliau MP4 i WebM am ddim yn defnyddio y Wondershare Video Converter Free. Mae'r meddalwedd hwn yn caniatáu i chi i droi eich ffeiliau fideo heb dalu unrhyw beth a all fod yn gyfleus os ydych yn unig yn troi un ffeil. Yn ogystal, dyma'r meddalwedd ysgafn a gefnogir gan windows NT4 hyd at windows 8. Gall hefyd yn rhedeg ar gyfrifiaduron gyda pŵer prosesu isel a chof.\nTrosi ffeil amrantu llygaid cyflymder\nGolygu fideo pwerus\nDiogel a dibynadwy\nAnsawdd trosi rhagorol\nWrthi'n llwytho i lawr capasiti YouTube\n2.2 troi'n MP4 WebM gan ddefnyddio Wondershare Video Converter Free\nCam 1 Mewngludo ffeil MP4\nUnwaith y bydd gennych wedi'i osod a rhedeg y meddalwedd, mewngludo eich ffeiliau MP4 drwy lusgo a gollwng ar y prif ryngwyneb. Gallwch hefyd fewngludo ffeiliau drwy glicio ar y botwm "ychwanegu ffeiliau". Mae hyn yn agor ffenestr newydd lle gallwch ddod o hyd i a dewis un neu mwy MP4 ffeiliau ar gyfer llwytho i fyny.\nCam 2 Dewiswch allbwn a golygu\nUnwaith rydych chi wedi cwblhau'r lanlwytho eich ffeiliau MP4, cliciwch ar y botwm "ffurf" a dewiswch WebM fel allbwn dyheadau. Gallwch hefyd wneud golygu eich fideo cyn ei drosi.\nCam 3 Drosi'r ffeil o MP4 i WebM\nAr ôl ydych chi'n fodlon y mae eich fideo allbwn dda olygu, cliciwch ar y botwm troi. Gall y broses hon gymryd ychydig o funudau i gwblhau.\nMP4 ar-lein i trawsnewidydd fideo WebM\nMP4 rhad ac am ddim i trawsnewidydd fideo WebM\nMP4 gorau i trawsnewidydd fideo WebM\nYma Mae tabl yn darparu mwy o wybodaeth am y fformatau Fideo MP4 a WebM\nDisgrifiad WebM Mae fformat ffeil fideo. Roedd ei ddatblygiad a noddir gan Google a bwriedir i'r Teulu Brenhinol yn darparu fformat fideo am ddim y gellir ei chwarae ar porwyr gwe.\nMP4 Mae ffeil cynhwysydd. Mae'n galluogi mathau gwahanol o amlgyfrwng megis fideo, sain a delweddau yn cael eu storio o fewn yr un ffeil.\nPorwyr modern sy'n cefnogi HTML5\nOn2 i ddechrau, Xiph a Matroska; Google ddiweddarach.\nMath MIME Fideo Fideo\nManylion ar gyfer WebM\nCyflwyniad i strwythur ffeil WebM\nManylion ar gyfer MP4 ar Wikipedia\nSut i chwarae MP4 ar y teledu\n50 uchaf o safleoedd i lawrlwytho caneuon MP4\n> Adnoddau > MP4 > sut i drosi MP4 i WebM gyda sero colli ansawdd?


Cyfnod cyflwyno ceisiadau ar gyfer TAITH bellach... AR AGOR!\n21 Meh 2016\nMae Theatr y Sherman yn falch o gyhoeddi prosiect cydweithredol newydd gyda rhaglen datblygu artistiaid Theatr Iolo, Platfform, ar gyfer rhan nesaf y fenter TAITH. Dros y misoedd nesaf byddwn yn edrych am y goreuon o blith awduron sy'n dod i'r amlwg sydd â diddordeb mewn creu gwaith newydd ar gyfer plant rhwng 10 a 12 oed a'u teuluoedd. Mae'r cyfnod ar gyfer cyflwyno ceisiadau bellach ar agor ac yn cau am hanner dydd ar 18 Gorffennaf, 2016.\nEin menter ysgrifennu newydd yw TAITH sy'n datblygu ac yn arddangos dramâu 10 munud arloesol a chyffrous yn y Gymraeg neu'r Saesneg.\nMae'r broses yn datblygu sgiliau allweddol, yn ehangu rhwydweithiau awduron, yn ysgogi syniadau drwy weithdai, ac yn arddangos gwaith newydd ar lwyfan proffesiynol.\nMae TAITH wedi'i hanelu at awduron a chanddynt rywfaint o brofiad ac sydd ar ddechrau eu gyrfaoedd a fyddai'n elwa ar fentora gan ddau o sefydliadau cynhyrchu mwyaf blaenllaw Cymru.\nRhaid i awduron fod â diddordeb mewn creu gwaith i bobl ifanc a rhaid iddynt hanu o Gymru neu fyw yng Nghymru.\nMae gan y panel ddiddordeb arbennig mewn gwaith gwreiddiol, cyfoes, beiddgar a chyffrous sydd yn berthnasol ac yn adlewyrchu'r materion ehangach mae plant rhwng 10-12 mlwydd oed yn ei wynebu heddiw.\nRhaid i geisiadau fod:\n•\tYn berthnasol ac yn bethau y gall cynulleidfaoedd rhwng 10 a 12 oed a'u teuluoedd uniaethu â nhw.\n•\tDim mwy na 10 munud o hyd.\n•\tWedi'u hysgrifennu yn y Gymraeg, y Saesneg neu'n Ddwyieithog.\n•\tYn waith y gellir ei berfformio gyda dim mwy na 3 actor.\nBeth yw Manteision TAITH?\nYmysg y manteision i bob awdur sy'n gwneud cais i TAITH mae:\n•\tCael adborth ysgrifenedig ar eu gwaith.\n•\tY cyfle i gael eu hychwanegu at gronfa ddata awduron y Sherman er mwyn derbyn gwybodaeth am gyfleoedd a digwyddiadau perthnasol.\n•\tGwahoddiad i noson awduron gyda thîm creadigol y Sherman a Theatr Iolo i drafod eu gwaith ymhellach.\nYmysg y manteision ychwanegol i awduron a fydd yn cyrraedd y rhestr fer mae:\n•\tCyfleoedd i ddatblygu ac ymchwilio i waith newydd drwy weithdai a thrafodaethau gyda phobl ifanc a gweithwyr proffesiynol y diwydiant.\n•\tCyfnod o weithdai dwys gydag ymarferydd cydnabyddedig o'r DU.\n•\tDysgu ochr yn ochr â chyfoedion a datblygu rhwydweithiau.\nManteision ychwanegol ar gyfer y tri awdur terfynol:\n•\tDatblygiad pellach gyda chyfarwyddwr proffesiynol.\n•\tProfiad o'r broses ymarfer gydag actorion proffesiynol a chyfarwyddwr.\n•\tDarlleniad sgript-mewn-llaw gydag actorion proffesiynol o flaen cynulleidfa o bobl ifanc a gweithwyr proffesiynol yn y diwydiant.\n•\tCyfathrebu a mentora parhaus gan y sefydliadau sy'n rhan o'r prosiect.\n•\tTocynnau am ddim i gynyrchiadau'r Sherman a Theatr Iolo drwy gydol y rhaglen.\n•\tCyngor ar sut i ddatblygu eu dramâu 10 munud ymhellach.\nMae gan y Sherman ymrwymiad hirsefydlog i gynhyrchu theatr o safon uchel i blant a'u teuluoedd. Gan adeiladu ar lwyddiannau diweddar The Lion, The Witch a The Wardrobe ac Arabian Nights, bydd y Sherman yn cynhyrchu sioe deuluol newydd yr haf hwn, The Hunting of the Snark. Yn ddiweddar, mae'r Sherman wedi datblygu perthynas greadigol gyda Theatr Iolo drwy weithio ar gynyrchiadau Nadolig ar gyfer plant o dan 7 oed, fel Y Dywysoges a'r Bysen Fechan Fach/The Princess and The Pea. Mae Theatr Iolo yn gwmni theatr llwyddiannus sydd wedi bod yn creu theatr gyffrous, arloesol a gwreiddiol i blant, pobl ifanc ac oedolion ers dros 25 mlynedd. Mae'r rhaglen Platfform wedi'i chynllunio i ddarganfod y genhedlaeth nesaf o awduron, cyfarwyddwyr a gwneuthurwyr theatr sydd â diddordeb mewn creu theatr ar gyfer y gynulleidfa hon. Mae'r cydweithio hwn yn caniatáu i'r Sherman a Theatr Iolo ddod ynghyd a chynorthwyo awduron brwd i ymchwilio i'r byd ysgrifennu ar gyfer cynulleidfaoedd ifanc, gyda chefnogaeth lawn y ddau sefydliad a'u cronfa o fentoriaid profiadol.\nAnfonwch eich cais ar ffurf PDF, gan ddefnyddio eich enw a theitl y sgript i enwi'r ffeil, i literary@shermancymru.co.uk erbyn hanner dydd ar 18 Gorffennaf, 2016.\nCaiff y ceisiadau eu darllen gan ein panel darllen sgriptiau a bydd hyd at 12 o awduron yn cael ei eu dewis ar gyfer y rhestr fer. Bydd y tri awdur terfynol yn cael eu dewis gan dimau creadigol Theatr y Sherman a Theatr Iolo.\nOs oes gennych unrhyw gwestiynau neu'n teimlo bod angen cymorth arnoch i gwblhau'r broses o gyflwyno cais, cysylltwch â ni:\nPob lwc, rydym yn edrych ymlaen yn eiddgar at ddarllen eich gwaith!


Dewiswch Garfan, Amlwch Urban District Food Con..., Anglo-French Red Cross, ATS, ‘Red Cross Nurse’ (VAD) �..., Bridgend Food Control Committe..., Brisitsh Red Cross Society, British Red Cross, Cardiff National Shell Factory, CHR, Civilian Hospital Reserve, CPSPCo, Cunard, Cunard Steam Ship Company, FANY, FANY, Red Cross, Fondation Baye, French Red Cross, French Red Cross / Y Groes Goc..., Friends Ambulance Unit (FAU), Girl Guides, Girl Guides / Geidiau, Great Western and Rhymney Rail..., GWR, H M Factories, HM Factory Penrhyndeudraeth, Ministry of Munitions Women’..., Munitions, NEF Pembrey, NEF Pembrey / Pen-bre, NFF Rotherwas, No Conscription Fellowship, Not known / anhysbys, NWR, Post Office / Swyddfa Bost, QAIMNS, QAIMNS Reserve, QAIMNS Reserve / Wrth gefn, QAIMNS reserve / Wrth gefn yn ..., QAIMNSR, QARNNS, QARNNS ?, QMAAC, Red Cross, Red Cross/Y Groes Goch, Rothamsted Institute, RRC, S S Lusitania, Sandycroft, NEF Queensferry, Scottish Womens Hospitals, Scottish Womens Hospitals, Roy..., South Wales Nursing Associatio..., SS Aguila, St John’s Ambulance, Scottis..., St Johns Ambulance, Swansea Infirmary Ysbyty Abert..., Swansea Women’s Patrols, SWH, Territorial Nursing Service/Gw..., TFNS, TFNS ?, TVR, University College Aberys, University College Aberystwyth, University College Aberystwyth..., VAD, VAD ?, VAD, FANY, VAD, WLA, VAD, WLA/Byddin Dir y Merched, WAAC, WAAC / QMAAC, WAAC / WRAF, WAAC then WRAF, WAAC/QMAAC, WFC [Womens Forage Corps], WLA, Women’s National Service Dep..., Womens Forage Corps (WFC), Womens Land Army, Womens League, Womens Legion, Womens Volunteer Reserve Corps, Women\_\_\_'s Forage Corps, WRAF, WRNS, Y W C A,\nTrefnwyd yn ôl carfan\nMan geni: Caerdydd?\nNodiadau: Ffotograff o ferch ifanc yng ngwisg milwr cyffredin gyda’r Magnelwyr Brenhinol (mae’n rhy fawr iddi) ynghyd â ffon swagar, ac yn eistedd ar gadair. Mae ei gwallt wedi’i glymu nôl â chwlwm mawr, sy’n awgrymu nad ydy hi ddim h?n na 16 neu 17 oed; Ar gefn y ffotograff nodir iddo gael ei dynnu yn Gale’s Studios Ltd, Stryd y Frenhines, Caerdydd. Mae ‘From Gladys / To Ada’ wedi’i ysgrifennu mewn inc arno.\nFfotograff o Gladys, Caerdydd\nFfotograff o Gladys yn ferch ifanc yn gwisgo iwnifform y Magnelwyr Brenhinol, tua 1914\nCefn ffotograff Gladys\nAr gefn y ffotograff nodir: Gale’s Studios Ltd, Heol y Frenhines, Caerdydd a’r arysgrifen 'To Ada From Gladys’\nMan geni: Yr Alban\nNodiadau: 'Ganwyd fy mam, Jean Wardlaw Arbuckle, yn yr Alban a threuliodd ei blynyddoedd cynnar yno mewn nifer o drefi a phentrefi bychain yn y canolbarth rhwng Gourock yn y gorllewin a Preston Pans yn y dwyrain. Hi oedd y trydydd plentyn mewn teulu o ddeuddeg. Pan oedd hi tuag 11 oed, symudodd y teulu i gymoedd glofaol de Cymru, wrth i’w thad geisio am ddyrchafiad yn y diwydiant glo. Roedd fy mam yn 15 oed pan ddechreuodd y Rhyfel Byd Cyntaf. Yn yr atgofion a draddododd i mi sonia am brinder difrifol o fwyd, ei gost uchel, nes cyflwyno dogni. Dwedodd fod hyn yn hollol annheg ar deuluoedd tlawd iawn, ac i ddogni wella’r sefyllfa. Ar ddechrau’r Rhyfel trigai’r teulu yn Nhon-du, i’r gogledd o Ben-y-bont ar Ogwr, ond symudon nhw i Lanharan wyth milltir o Ben-y-bont rywdro yn 1915. Mynychodd hi Ysgol Sir Pen-y-bont yn y cyfnod hwn, gan deithio yno o orsaf drên Llanharan. Roedd prinder staff wedi arwain at gyfuno rhywfaint ar ysgolion y bechgyn a’r merched. Ymddengys bod y drefn hytrach yn llac a bod tipyn o chwarae triwant. Byddai’r disgyblion yn diflannu yn aml yn ystod y dydd, yn cerdded Merthyr Mawr, yn fechgyn a merched gyda’i gilydd. Un diwrnod penderfynodd hi adael yr ysgol yn gynnar, cafodd lifft gan ffermwr, ar ei geffyl a chert nôl i Lanharan ar hyd heolydd troellog, cul. Gan fy nhad-cu roedd un o’r ceir cyntaf yn yr ardal bryd hynny, a chlywodd hi e’n dod ar hyd y ffordd tuag atynt. Gwyddai, pe gwelai e hi y câi ei churo â strapen, felly neidiodd oddi ar y gert, dros y clawdd, a cherddodd weddill y ffordd adre. Roedd y teulu yn aelodau gyda’r Brodyr Plymouth, ond nid yw hynny fel petai wedi rhwystro’r plant rhag bod ychydig yn ddi-wardd.' Janet Davies 13.11.2015.\nMan geni: Abertawe\nGwasanaeth: Gweithwraig mewn Ffatri Arfau Rhyfel\nNodiadau: Dioddefodd sioc ond goroesodd y ddamwain a laddodd Gwendoline (Gwenllian) Williams a Sarah Jane Thomas 8fed Ionawr 1919\nAdroddiad papur newydd am ffrwydrad\nCyfeiriad at Minnie Bevan mewn adroddiad papur newydd, Carmarthen Journal Ionawr 1919\nMan geni: Y Cymoedd, 1914\nGwasanaeth: Plentyn bach\nNodiadau: Mae gan Gladys Butler atgof byw o gael ei gwisgo mewn iwnifform milwr bychan (tua1916/17) a’i rhoi i sefyll ar fwrdd. Pan edmygwyd y ‘milwr bychan smart’, mynnodd nad bachgen ydoedd ond merch! (CF Tachwedd 2014)\nGwasanaeth: Gweithwraig mewn Ffatri Arfau Rhyfel, 1916 - 1918\nMarwolaeth: 1918-02-26, Ysbyty Gweithwyr Blaenafon , Industrial Accident / Damwain Ddiwydiannol\nNodiadau: Cafodd Clemima Coopey ei dal mewn peiriant yn nhŷ-peiriant Cwmni Blaenavon Cyf. Roedd yn rhuthro i ddal y trên 9.30 y.h., ac roedd wedi gadael ei hesgidiau yno yn anghyfreithlon. Roedd ei gŵr yn ymladd yn Salonica, ac roedd ganddi dri phlentyn bach.\nAdroddiad papur newydd o’r cwest (1)\nAdroddiad o’r cwest i farwolaeth Clemima Coopey (1)\nAdroddiad papur newydd o’r cwest (2)\nAdroddiad o’r cwest i farwolaeth Clemima Coopey (2)\nElizabeth Beatrice Cope\nMan geni: Sir Gaerhirfryn, c.1871\nNodiadau: Trigai Beatrice Cope gyda’i g?r George yn Nhryleg, Sir Fynwy. Cyn hynny roeddent wedi byw yn Sir Ddinbych. Yma gwelir hi mewn ffotograff gyda’i mab ieuengaf George, a elwid yn Eric. Roedd e’n ail lefftenant dros dro yn 2il Gatrawd (1st Tyneside Scottish) Ffiwsilwyr Northumberland. Mae’n debyg i’r darlun gael ei dynnu’n union cyn i Eric gael ei anfon i Ffrainc yn Ionawr 1916. Lladdwyd Eric ar ddiwrnod cyntaf Brwydr y Somme, 1af Gorffennaf 1916. Dim ond 18 mlwydd oed ydoedd.\nBeatrice Cope gyda’i mab Eric\nBeatrice Cope gyda’i mab Eric, efallai ddechrau 1916\nEdith E Copham\nMarwolaeth: 1918-11-18, Pen-bre, Ffrwydrad\nCofeb: Senotaff , Abertawe, Morgannwg\nNodiadau: 19 oed. Lladdwyd hi yn yr un ffrwydrad â Mary Fitzmaurice a Jane Jenkins; Rhannodd MF a EEC angladd cyhoeddus.\nFfynonellau: Explosion report Herald of Wales 14th December 1914; Funeral report South Wales Weekly Post 30 Nov 1918 / Adroddiad am y ffrwydrad Herald of Wales 14eg Rhagfyr 1914; Adroddiad am yr angladd South Wales Weekly Post 30ain Tachwedd 1918\nEnw Edith E Copham, Senotaff Abertawe\nAdroddiad am angladd Edith E Copham a Mary Fitzmaurice\nAdroddiad am y ffrwydrad Herald of Wales 14 Rhagfyr 1918\nViolet Annie Davies\nMan geni: Llanelli\nNodiadau: 15 oed. Derbyniodd Fedal Urdd yr Ymerodraeth Brydeinig am ei dewrder yn aros yn ei safle waith ar y ffon yn ystod ffrwydrad difrifol.\nFfynonellau: The Carmarthen Journal and South Wales Weekly Advertiser;\nadroddiad am y cyflwyniad yn y Carmarthen Journal and South Wales Advertiser, 19 Ebrill, 1918\nadroddiad am y cyflwyniad yn y Cambrian Leader 30 Ebrill 1918\nCefn y llun\nCefn y llun yn dangos ysgrifen Violet Annie Davies\nRoedd Violet yn deleffonydd 15 oed mewn ffatri arfau rhyfel, a enillodd MOBE am aros yn ei man gwaith yn ystod ffrwydrad


Search Train Times & Buy Tickets to Shrewsbury - Arriva Trains Wales\nTeithio i Amwythig gyda Threnau Arriva Cymru\nMae Amwythig, cyrchfan ddeniadol sy’n enwog am ei strydoedd coblog a’i hadeiladau du a gwyn â’u fframiau pren\nYn dref farchnad ganoloesol yng nghanolbarth Lloegr â hanes sydd wedi’i gadw’n falch.\nMae Amwythig yn cael ei chyfrif yn un o’r lleoedd hapusaf i fyw ym Mhrydain, ac yn gartref i nifer o safleoedd hanesyddol y gall y teulu i gyd eu mwynhau, pa un ydych chi’n ymweld am y diwrnod neu’r wythnos.\nSaif y dref ar lan afon Hafren ger y ffin â Chymru, wedi’i hamgylchynu gan ardaloedd o harddwch naturiol eithriadol, gyda bryniau trawiadol Swydd Amwythig i’r de a Pharc Cenedlaethol Eryri i’r gorllewin. Mae Amwythig, sydd ddim ond awr o Birmingham a dwy awr o Gaerdydd ar y trên, yn fan delfrydol i ddarganfod treftadaeth Prydain ar ei gorau.\nMae canol tref prysur Amwythig yn gartref i amrywiaeth o atyniadau ac mae digonedd o fannau gwyrdd i’w crwydro ar droed. Mae castell y dref, o dywodfaen coch, yn un o 660 o adeiladau rhestredig yn Amwythig, ac yno arddangosir casgliadau trawiadol Ymddiriedolaeth Amgueddfa Catrawd Swydd Amwythig. Safle arall na ddylid ei golli yw Abaty Amwythig, a sefydlwyd fel mynachdy Benedictaidd yn 1083, ac a ddaeth yn enwog yn ddiweddar fel lleoliad y straeon ditectif hanesyddol am y Brawd Cadfael.\nAr hyd yr afon saif Quarry Parc, 29 erw o dir lle cynhelir calendr o ddigwyddiadau bywiog drwy gydol y flwyddyn. Yng nghanol y parc mae The Dingle, gardd wedi’i thirweddu’n wych lle ceir arddangosiadau o flodau tymhorol; y ffordd orau i’w mwynhau yw wrth fynd am dro hamddenol neu gael picnic yn yr haf.\nGyda’i chyfuniad o hanes hynod a diwylliant cyfoes, mae’n hawdd treulio prynhawn hamddenol yn Amwythig. Mae’r uchafbwyntiau’n cynnwys yr amgueddfa a’r oriel gelf yn adeilad Fictoraidd hardd y Music Hall; Theatre Severn, lleoliad celfyddydol trawiadol ar lan yr afon sy’n enwog am theatr, cerddoriaeth a dawns; a’r Darwin Town Trail, taith hynod ddiddorol sy’n dilyn camre’r naturiaethwr a daearegwr byd-enwog Charles Darwin, a fu’n byw yn Amwythig nes ei fod yn ei ugeiniau hwyr.\nImage thanks to: Shropshire Tourism UK Ltd\nO siopau annibynnol strydoedd troellog y dref i’r brandiau dylunwyr yn y canolfannau siopa steilus, nid oes prinder lleoedd i wario arian yn Amwythig. Yng nghanol y dref, ar hyd Pride Hill ac yng nghanolfan Darwin ceir amrywiaeth o frandiau dylunwyr a siopau’r stryd fawr i gael prynhawn moethus o siopa.\nDylai pobl sy’n chwilio am rywbeth ychydig yn wahanol alw heibio i ganolfan siopa y Parade gerllaw, lle ceir cymysgedd hyfryd o fasnachwyr lleol a siopau annibynnol, yn ogystal â nifer o ddigwyddiadau hwyliog drwy gydol y flwyddyn. Mae strydoedd canoloesol swynol Amwythig, gan gynnwys Butcher Row a Wyle Cop, hefyd yn gartref i resi o siopau annibynnol ac ni ddylid eu colli!\nO gwmpas cornel pob stryd goblog mae tafarn draddodiadol, caffi annibynnol ac ystafell de arddull yr oes a fu, sy’n cynnig pethau blasus i fodloni unrhyw un! Gall bwydgarwyr roi cynnig ar ddanteithion gorau Swydd Amwythig yn neuadd y farchnad, ac ar ddydd Gwener cyntaf pob mis mae marchnad ffermwyr yn dod i Amwythig i gynnig y cynnyrch lleol mwyaf ffres gyda rhywbeth at ddant pawb.


“Penderfyniad anodd” Alan Curtis i ymddeol – Golwg360\n“Penderfyniad anodd” Alan Curtis i ymddeol\n17 Ebrill 2019 am 08:15\nMae Alan Curtis yn dweud ei fod e wedi gwneud “penderfyniad anodd” i ymddeol o’r byd pêl-droed ar ddiwedd y tymor.\nFe fydd yn dod yn Llywydd Anrhydeddus Clwb Pêl-droed Abertawe, ar ôl 40 o flynyddoedd o wasanaeth i’r clwb.\nDaeth ei benderfyniad ddoe (dydd Mawrth, Ebrill 16) ar ei ben-blwydd yn 65 oed, wrth i’r clwb geisio cwtogi ar ei staff yn dilyn y gwymp o Uwch Gynghrair Lloegr i’r Bencampwriaeth ar ddiwedd y tymor diwethaf, a diswyddo gwirfoddol yn cael ei gynnig i’r staff.\nYn chwaraewr, roedd yn aelod o’r tîm llwyddiannus a gododd o’r Bedwaredd Adran i’r Adran Gyntaf o dan reolaeth John Toshack.\nSgoriodd e 110 o goliau i gyd mewn mwy na 400 o gemau dros dri chyfnod gwahanol gyda’r clwb, lle bu’n swyddog cymunedol, hyfforddwr y tîm ieuenctid, hyfforddwr y tîm cyntaf, is-reolwr, rheolwr dros dro, llysgennad diwrnod gemau, pennaeth datblygiad ieuenctid a rheolwr chwaraewyr ar fenthyg.\n‘Yr amser iawn’\nAc mae e bellach yn dod yn Llywydd Anrhydeddus, rôl sy’n wag ers marwolaeth Gwilym Joseph ddwy flynedd yn ôl.\n“Roedd yn benderfyniad anodd ond mewn nifer o ffyrdd, yn benderfyniad hawdd hefyd,” meddai. “Fy mhen-blwydd yn 65 oed oedd yr amser iawn i wneud y cyhoeddiad.\n“Gêm i ddynion ifainc yw hi, yn sicr, a dw i’n teimlo mai nawr yw’r amser iawn. Ro’n i’n gwybod pan o’n i’n chwarae pryd oedd yr amser cywir i orffen, a dw i’n teimlo’r un fath nawr.\n“Mae fy niwrnodau’n hyfforddi yn dod i ben. Dw i wedi cael amser gwych a nawr, mae’n bryd i’r hyfforddwyr iau gamu i fyny.\n“Does gyda fi ddim amheuaeth y bydd pwy bynnag sy’n dod i mewn yn fy lle yn gwneud gwaith gwych mewn clwb pêl-droed gwych.”


Saladiau Ryseitiau Llysiau Ryseitiau Moron Blaswyr Americanaidd Saladiau Gwyrdd\nMae'r salad taflu syml hwn yn un a fydd yn mynd gyda dim ond unrhyw bryd o fwyd, unrhyw adeg o'r flwyddyn. Mae'r croutons crunchy yn cael eu blasu â phowdryn a powdr garlleg neu basil, ac ni allai fod yn haws y gwisgo finegr gwin coch syml.\nMae'r salad hefyd yn hynod hyblyg. Gwisgwch ef neu ei wneud yn fwy calon gyda chig, wyau wedi'u berwi'n galed, neu lysiau lliwgar. Gyda'r protein wedi'i ychwanegu, mae'n gwneud salad swper wych ar gyfer noson poeth yr haf!\nRwy'n hoffi'r cyfuniad o ddail letys romaine, letys coch a rhai radicchio neu endive, ond mae croeso i chi ddefnyddio'ch hoff greens.\nAr gyfer y Croutons:\n1/4 llwy de basil (neu dill)\n3 cwpan o ddail letys romaine (wedi'i dynnu)\n3 cwpan o lawntiau cymysg (wedi'u rhwygo)\n1 cwpan tomatos ceirios (tomatos haen neu wedi'u sleisio neu 2 tomato canolig, wedi'u tynnu)\n4 i 6 yn ffisysu (wedi'u sleisio)\n1 winwnsyn coch canolig (wedi'i chwarteri a'i sleisio'n denau)\n1 moron cyfrwng (wedi'i gludo neu ei dorri)\nDewisol: 1/2 ciwcymbr (wedi'i sleisio'n denau)\nOpsiynol: 1 can / 4 ounces olewydd (wedi'u sleisio)\n5 i 6 llwy fwrdd finegr gwin coch\nRwy'n gadael y gwregys ar y bara, ond gallwch chi ei drwsio os yw'n well gennych. Torrwch y bara i mewn i giwbiau 1/2 modfedd a'i roi mewn powlen. Cwchwch â 2 lwy fwrdd o olew olewydd a chwistrellu gyda'r basil neu dill; taflu i gôt.\nLledaenwch y ciwbiau bara allan ar daflen pobi a chwistrellu'n ysgafn gyda'r powdr garlleg a rhai halen kosher. Gwisgwch am 12 i 15 munud, gan droi bob 5 munud, neu hyd nes ei fod yn frown.\nMewn powlen fawr cyfunwch y letys romaine, gwyrdd cymysg, tomatos, ffisys, winwnsyn a moron. Toss yn dda. Ar ben gyda ciwcymbrau wedi'u halenu ac olewydd, os ydynt yn defnyddio. Gorchuddiwch ac oergell tan amser gwasanaethu.\nMewn jar gyda sgriw ar ei ben neu fath arall o gynhwysydd gyda chaead, cyfuno'r cwpan 1/2 o olew olewydd, finegr win coch, a siwgr. Ysgwydwch i gymysgu. Blaswch ac ychwanegu halen a phupur du ffres, fel bo'r angen. Cadwch oergell hyd nes y byddwch yn gwasanaethu.\nI weini'r salad, gwisgwch a brig gyda chroutons neu gyfarpar unigol uchaf gyda'r croutons a throsglwyddo'r gwisgo ar y bwrdd.\nYchwanegwch oddeutu 1/2 cwpan o almonau wedi'u sleisio neu alisonau wedi'u sleisio neu haenau pecan ar gyfer blas ychwanegol a wasgfa.\nYchwanegu bacwn coch coch, stribedi cyw iâr wedi'i grilio, neu ham ham wedi'i goginio i'r salad.\nYchwanegwch tua 1/2 i 1 cwpan o gaws wedi'i dorri'n ôl i'r salad neu chwistrellu'r salad gyda chaws feta crumbled.\nHepgorer y dresin a defnyddiwch wisgo llaeth menyn cartref, vinaigrette balsamig a mwstard , neu wisgo salad wedi'i brynu.\nSodiwm 275 mg


Rhwng y rhuo a'r brefu - Carwyn y llew a'r oen | O'r Pedwar Gwynt\nY Lolfa, 394tt, £14.99, 2016\nLibrary of Wales / Parthian, 166tt, £9.99, 1984, 2015\nRhwng y rhuo a’r brefu - Carwyn y llew a’r oen\nSoniodd Carwyn James sawl tro wrth ei ffrindiau am y gyfrol o hunangofiant yr oedd yn bwriadu’i hysgrifennu. Ni lwyddodd erioed i ddod o hyd i’r amser sbâr – na’r hyfra awdurol efallai – a’i galluogai i gwblhau’r gyfrol honno ond fe ysgrifennodd amrywiol bytiau am ei fywyd ac mewn sgets o’r fath y mae un o’r dyfyniadau allweddol am y gŵr a gyflwynir yn Carwyn: Yn Erbyn y Gwynt gan Alun Gibbard ac yn Carwyn Alun Richards:\nI often wondered whether I would have played rugby football at all had I been born in Rhydlewis [...] My father left the farm and came to work as a miner in the Gwendraeth Valley, and so, like Dai Hughes and later Barry John, [...] I was doomed to play rugby.\nMae cynfas thematig y ddwy gyfrol – am ei fod yn gynfas thematig bywyd eu gwrthrych – yn cwmpasu’r berthynas rhwng magwraeth a diwylliant, rhagluniaeth a phersonoliaeth, chwaraeon a bywyd. A’r un endid hwnnw – Cymru – sydd yn dwyn ynghyd yr elfennau hyn, ac eraill lawer, ac yn eu mudferwi tan eu bod yn gymysgedd elfennol.\nMae hi fel petai’n rhan o dynged gwledydd bychain fel Cymru i chwilio am gysur ar feysydd ymddangosiadol wastad fel y maes chwarae. Ar faes o’r fath, nid yw anghyfiawnderau strwythurol gwleidyddiaeth a grym, er enghraifft, neu absenoldeb yr amgylchiadau cymdeithasol breintiedig sydd yn ei gwneud hi’n bosib i bobl ysgrifennu symffonïau mawrion y traddodiad gorllewinol, fel petaen nhw mor amlwg.\nOnd os dweud bod y maes chwarae yn faes mwy gwastad na meysydd eraill – a rhannol wir yn unig yw hynny, wrth gwrs; dyw tîm pêl-droed yr Almaen, na Lloegr chwaith, tasai’n dod i hynny, byth yn wirioneddol wael – y demtasiwn wedyn yw ei weld fel ymgorfforiad o’r byd fel y dylai fod, am fod y dydd pan fydd mawr y rhai bychain yn dod yn ddigon aml, ac yn amlach o dipyn na dydd y farn neu ddydd y chwyldro, yn sicr ddigon.\nAr un olwg, felly, mae yna wahaniaeth sylfaenol rhwng colled yr un gŵr ar ddeg a ddaeth o fewn gêm i rownd derfynol Ewro 2016 (er nad ydw i wedi derbyn o hyd na fyddai pethau wedi bod yn wahanol tasai’r dyfarnwr yn y gêm yn erbyn Gwlad Belg heb ‘roi wyneb’ ar ddau Gymro Cymraeg penodol) a’r ‘deunaw gŵr dienw gynt’, yn englyn ysgubol Gerallt Lloyd Owen, a gollodd freuddwyd Cymru yn erbyn y goron Seisnig. Dim ond bod y naill golled, fel y gŵyr cefnogwyr Cymru o’r gorau, yn rhan sylfaenol o’r colledion eraill mwy. Mae’n gyfuniad o’r un ar ddeg ac o’r deunaw. Ac, wedi hynny, mae’n gyfuniad o un ar ddeg a deunaw ac un, sef yr unigolyn sy’n uno’r gwahanol ddimensiynau yn ei gyfansoddiad unigryw ei hun.\nBu farw Carwyn James ar ei ben ei hun mewn gwesty yn Amsterdam, ar ôl cael ei yrru ar wyliau gorfodol gan y rheiny a boenai amdano. Roedd wedi ei wahardd o’i waith gyda’r BBC erbyn hynny ac yn alcoholig, i bob pwrpas. Doedd dim sefydlogrwydd yn ei fywyd personol ac roedd yn methu â byw yn ei groen ei hun, a hynny bron yn llythrennol – mae disgrifiadau Alun Richards o’r psorïasis a effeithiai ar rannau helaeth iawn o’i groen, ac eithrio’i wyneb, yn creu pictiwr o ddyn wedi cyrraedd pen ei dennyn.\nOnd erbyn hynny roedd e eisoes wedi dechrau hefyd ar y llwybr tuag at ei ganoneiddio’n sant seciwlar. Roedd yn fyth cyn ei farw ac roedd pawb, fe ymddengys, yng Nghymru benbaladr ac mewn rhannau eraill o’r byd rygbi, yn awyddus i’w hawlio. Dim rhyfedd felly bod y ddau gofiant hyn yn ymgiprys am y dyn ac am yr hyn a gynrychiolai, heb sôn am ymbalfalu am y gŵr y tu ôl i’r masg cyhoeddus.\nGellid dweud bod dau Alun y cyfrolau hyn yn cynrychioli dwy o gymunedau mwyaf nodweddiadol rygbi Cymru a’i ddiwylliant ehangach, sef Llanelli a Phontypridd, a’u bod yn dod at eu gwrthrych o safbwyntiau sydd wedi eu trwytho yn y cymunedau hynny. Mae yna lawer o dir cyffredin – ond digon o lwybrau gwahanol hefyd. Ac efallai mai’r llinyn mesur pwysicaf wrth ystyried y ddau gofiant, felly, yw gofyn pa un sydd yn ‘rhoddi yr eiddo Carwyn i Garwyn’?\nYsgrifennodd Alun Gibbard gofiant trwyadl a deallus sydd yn llawn cydymdeimlad a llenyddiaeth. Mae e’n tosturio wrth ei brif gymeriad a does dim dwywaith nad ef, o’r ddau, sy’n cyflwyno’r portread llawnaf o unigolyn yn ei gynefin ac wedi hynny mewn anghynefin.\nMae hynny’n deillio, dw i’n meddwl, o un ffaith syml, sef y Gymraeg. Gall Alun Gibbard ddweud, heb orfod esbonio popeth, ac mae’r penodau cyntaf yn arbennig, cyn i’r dyn fynd yn gymeriad cyhoeddus, yn cyfleu rhywbeth sylfaenol, rhywbeth sy’n ymdebygu i hawl elfennol cymuned i siarad â hi’i hun mewn modd y byddir yn ei ddeall. Mae’r cofiant hwn – fel cofiant diweddar Alan Llwyd i Gwenallt hefyd – yn bortread o fyd Cymraeg sy’n bodoli mewn llawnder. Ac mae hi’n bosib, wedyn, bod hynny’n esboniad o fath am y mynd mawr sydd ar gofiannau, a hunangofiannau, Cymraeg. Mae’r cofiant yn seiliedig ar absenoldeb, wrth gwrs, ond mae’r gorffennol – a chofiannau, felly, yn anochel – yn dalpiau o amser, ac yn dalpiau o fyw, a gyflawnwyd. Mewn presennol sy’n llawn cymhlethdod a rhwystredigaeth, lle nad yw pethau mor sylfaenol hyd yn oed ag enwau lleoedd yn ddigon pwysig i haeddu gwarchodaeth – heb sôn am ddyfodol sy’n addo gwaeth o lawer – dim ond y gorffennol sydd yn ddiymwad; ein gorffennol ni yw hwn ac ni ddygir mohono oddi arnom.\nMae yna dynerwch yng ngwaith Alun Gibbard. Carwyn yr oen a welir ym mhenodau Cefneithin a’r Gwendraeth ac Aberystwyth, cyn iddo droi’n Garwyn y llew. Mae yna apêl gyson at farddoniaeth, ar ddechrau penodau ac yng nghorff y testun drwyddo draw. Mae Gwenallt fel petai’n gymeriad yn y llyfr, fel yr oedd ym mywyd Carwyn James, ac mae hynny’n fy nharo i fel peth gwir a chyfiawn.\nCarwyn James yng ngwisg wen yr Orsedd (Gyda chaniatâd y teulu / Y Lolfa)\nEir i ryw ychydig o drafferth yn nes ymlaen, wrth drafod rhywioldeb Carwyn. Yn ogystal â’r cymdeithion llenyddol ffyddlon – Gwenallt, T H Parry-Williams a Kate Roberts (a oedd hithau yn destun cofiant dadleuol rai blynyddoedd yn ôl) – tynnir sylw hefyd at lyfrau gan Lorca a James Baldwin a oedd ym meddiant Carwyn James adeg ei farw. Mae’r ddau awdur godidog hynny, sydd hefyd yn adnabyddus am fod yn hoyw, yn ymddangos fel petai i dystio drwy ensyniad. Argraff gymysg a geir, felly, tua diwedd y gyfrol. Mae Alun Gibbard yn dyfynnu’r dyfarnwr rygbi enwog Nigel Owens, sy’n dweud wrtho nad ei le ef fel awdur yw pennu rhywioldeb person ar ei ran. Eto, dyw’r awdur ddim cweit yn gallu peidio â gwneud hynny. Mae rhywun yn synhwyro’r pwysau newyddiadurol dan yr wyneb, fel petai gohebu Cymreig neu Gymraeg yn rhy barchus yn gyffredinol – yn rhy ddaionus efallai – i ildio i faseidd-dra’r wasg dabloid Brydeinig, ac i lusgo unigolyn drwy’r mwd yn ystod ei fywyd, ond yn cael ei demtio ar hyd y llwybr hwnnw wedi i’r person farw. O ystyried y lle blaenllaw a roir i lenyddiaeth yn y llyfr hwn, efallai mai doethach fuasai pwysleisio natur amgenach y ‘gwirionedd’. Oherwydd yn y gyfrol drwyddi draw, yr argraff gyffredinol a geir o Carwyn James yw o ddyn yr oedd llenyddiaeth yn ddrych, yn her ac yn noddfa iddo hefyd – un o’r bobl hynny y bydd y byd bob amser, ar ryw wedd, yn destun siom iddo.\nMae Alun Gibbard yn llwyddo’n gelfydd i gyfleu cymhlethdod dyn a chwarddai â phawb a phob un ond a gadwodd iddo’i hun ganol distaw, aflonydd. Mae’r portread o gyfnod olaf bywyd Carwyn yn ddirdynnol drist ac fe’m cefais fy hun yn llawn cydymdeimlad ag un a lwyddodd yn rhyfeddol yn ei faes dewisol – hyfforddi unigolion i fynegi eu hartistri ar faes chwarae gwastad mwy neu lai, ac i ennill hefyd – ond a fethodd mor druenus yn ein maes gorfodol ni bob un, sef byw os nad yn hapus yna’n gytûn ‘ar dipyn byd / Ynghrog mewn ehangder sy’n gam i gyd’. Carwyn druan.\nWedi dweud hynny, yn yr apêl at farddoniaeth y mae un o wendidau’r gyfrol hefyd, dw i’n meddwl. Mae’r adran hir o deyrngedau a marwnadau iddo sy’n ymddangos yn union wedi i stori ei fywyd ddod i ben yn Amsterdam yn gadael argraff ryfedd. Dw i’n tybio mai bwriad yr adran honno oedd mynegi syniad o alar cymunedol neu genedlaethol, hyd yn oed. Mae hynny’n rhan o swyddogaeth barddoniaeth Gymraeg erioed, wrth gwrs, ac mae undod barddonol yn gallu creu effaith arbennig ac unigryw. Ond yn y fan hon, ac wrth i Carwyn newid, bron o un dudalen i’r nesaf, o unigolyn dioddefus yn eicon i’r oesoedd, mae’r ‘swyddogaeth farddonol’ yn fwy amodol ac mae yna deimlad o orfodi unffurfiaeth, neu unrhywedd, ar wrthrych y moli. Daw’r beirdd at ei gilydd i farwnadu ac, yn safon amrywiol y cerddi, ac yn yr amlygiad fel petai o ‘beirianwaith’ marwnadol y gynghanedd yn arbennig, a fu ar hyd y blynyddoedd yn ddigon macho ac yn ddigon secsist, ceir cip ar Gymru Gymraeg geidwadol a chyfyngus o strêt. Mae’n gip, efallai, ar Gymru nad oedd modd iddi lwyr gysuro hoff fab, er cymaint ei gariad ef tuag ati. (Ar ôl gorffen Carwyn: Yn Erbyn y Gwynt, es yn ôl at gyfrol ardderchog a phwysig Mihangel Morgan, Tair Ochr y Geiniog (1996), ac ailddarllen y stori ‘Claddu Wncwl Jimi’. Mae honno, sydd hefyd yn sôn am Gymro nodedig (lled-ddychmygol) yn marw ar ei ben ei hun yn Amsterdam, yn olwg bwysig ar haenen arall o’r profiad Cymraeg – haenen nad yw’n cael y sylw dyledus o hyd.)\nOnd os dweud, drwy hynny, na lwyddir i lwyr adnabod y dyn yng nghyfrol Alun Gibbard, nid bai ar yr awdur yw hynny o angenrheidrwydd; mae’n arwydd yn hytrach o ddiffyg y cofiant fel ffurf, neu o ddiffyg mwy sylfaenol na hynny hyd yn oed, diffyg dynol ofnadwy ... Ac fe ellid dweud yr un peth, â mwy o bendantrwydd, dw i’n meddwl, am y darlun o Carwyn James sy’n deillio o gyfrol Alun Richards.\nMae Carwyn yn fwy argraffiadol ac yn fwy personol na chofiant Alun Gibbard, a’r awdur wedi treulio amser yng nghwmni’r gwrthrych. Ac eto, ceir y teimlad ar adegau nad oedd Alun Richards eisiau adnabod Carwyn James yn iawn, hyd yn oed pe bai modd iddo wneud. Fel gyda chyfrol Alun Gibbard, mae’r Gymraeg ei hun wrth wraidd pethau – ond fel negatif ffotograffig yn yr achos hwn. Absenoldeb y Gymraeg sydd yn llywio Carwyn ac mae hynny, yn ei dro, yn enghreifftio’r hollt hanesyddol rhwng dau begwn Pontypridd a Llanelli.\nAr flog ‘Nation Time / Cymru Sydd’, mewn erthygl am ddosbarth cymdeithasol, hunaniaeth a’r Blaid Lafur, mae Daniel Williams yn dweud fel hyn:\n[T]he purpose of a movement based on a minority identity is to maintain and respect difference. The purpose of a movement based on the interests of the working class is to eradicate difference. The historic antipathy to Welsh nationalism within elements of the Labour Party can be traced to this divergence between class politics and cultural politics.\nMae’r Gymraeg ym mywyd Carwyn James yn dod dan bennawd ‘cultural politics’ i Alun Richards ac mae e’n llanw’r bwlch hwnnw â hanes diwydiannol, llafurol o Gwm Gwendraeth. Mae adran ddadlennol yn hynny o beth yn seiliedig ar ddyfyniad gan Dai Dan Evans, Prif Ysgrifennydd Glowyr De Cymru, sy’n sôn am y gwahaniaethau rhwng amodau gwaith y dwyrain a’r gorllewin ar yr adeg pan oedd tad Carwyn James yn löwr, yn y 1920au:\nThe difference between the leader and rank and filer in the anthracite area is much less in the anthracite area [Cwm Gwendraeth] than in the steam coal [pyllau glo cymoedd y dwyrain]. In the anthracite area, if you wanted to dismiss a man who was a bit of a troublemaker, they would have to take possibly a hundred men out before him (because of the Seniority Rule). Consequently, you see, you had lambs roaring like lions in the anthracite, but they had to be a lion to bloody well roar like a lion in the steam coalfield.\nMae hwn yn ddyfyniad digon rhyfeddol, dw i’n meddwl. Yn un peth, mae hi’n destun syndod, i mi beth bynnag, bod undebwr a Llafurwr mawr yn feirniadol o’r ffaith na ellid yn hawdd iawn ddiswyddo gweithiwr yn y gorllewin, neu bod y bwlch rhwng arweinydd a gweithiwr cyffredin yn gymharol fychan. Y mae hefyd yn fynegiant o’r hyn y gellid dweud ei fod yn un o brif nodweddion y gweithiwr gorthrymedig a’r person wedi’i goloneiddio fel ei gilydd – sef y duedd i geisio ‘goruchafiaeth mewn caledi’.\nMae hi’n rhyfeddach wedyn, ond yn anochel hefyd, efallai, bod Alun Richards yn defnyddio’r dyfyniad hwn fel y gwna. Mae’n ei dderbyn fwy neu lai yn ddigwestiwn ond, ar ben hynny, yn ei wneud yn rhyw fath o ffon fesur – a ffon guro hefyd – er mwyn beirniadu amgylchiadau teuluol a diwylliannol Carwyn James, a hynny yn y gyfrol drwyddi draw.\nMae e’n cyfeirio mewn un man at dad Carwyn yn marw mewn gwth o oedran ac yn cymharu hynny â’r cymunedau ym mhyllau glo’r dwyrain lle roedd pob un yn adnabod teulu â thad neu frawd a fu farw’n ifanc iawn. Does dim angen dweud mor ofnadwy o drist yw hynny, ac mae’r ecsbloetio a fu ar y poblogaethau hynny yn drosedd gyfalafol, os nad trefedigaethol, erchyll. Ond, yn y cyd-destun hwn, mae Alun Richards yn defnyddio’r ffaith na fu i Carwyn James golli’i dad yn ifanc fel rhywbeth i’w ddal yn ei erbyn. Mae cyfrol Alun Gibbard, ar y llaw arall, yn ei gwneud hi’n glir nid yn unig bod Michael James wedi dioddef yn ddifrifol o ganlyniad uniongyrchol i’w waith fel glöwr ond bod brwydrau am ‘compo’ i ddioddefwyr anhwylderau cronig yn rhan annatod o fywyd bob dydd i deuluoedd Cwm Gwendraeth. Heb sôn am y ffaith mai dyna oedd pennaf reswm mam Carwyn dros ddymuno gweld ei mab yn gwneud unrhyw beth ond mynd i weithio fel glöwr ...\nCanlyniad hyn yn llyfr Alun Richards yw gwneud i Gefneithin hanner cyntaf yr ugeinfed ganrif swnio fel man gwyn – yn hytrach na man a oedd, gan mwyaf, dan ddwst du – ac i Rydlewis, ymhellach fyth o steam coal y dwyrain, swnio fel gardd Eden.\nY mae hefyd yn gwneud y feirniadaeth o gymuned a magwraeth Carwyn yn feirniadaeth drwy estyniad o’r gŵr ei hun. Caiff Carwyn aml i deitl a llysenw gan Alun Richards – fe’i gelwir yn ‘Countryman Collier’, ‘Laird of Cefneithin’, ‘Head Prefect’ a ‘Just William’ ymhlith eraill – fel petai i ddweud, ‘Not working class enough, boyo, not rough enough, not honest enough.’ Fe’m cefais fy hun yn meddwl ar sawl achlysur bod defnyddio amgylchiadau diddewis rhywun – a’u sgiwio nhw hefyd – i sgorio pwyntiau gwleidyddol yn beth digon shabi, a bod gwneud hynny yng nghyd-destun bywyd un a oedd yn ffrind yn waeth fyth.\nMewn cyfweliad gyda’r Wales Arts Review yn 2015, fe ddywedodd y beirniad a’r awdur Dai Smith hyn:\nYes. Well, Alun – who called himself Alan; and he always called Carwyn, Car-win, deliberately to his face. Alun hated the idea of devolution and despised the Welsh language as a mode of production for the over-privileged; thought devolution was disastrous, and Carwyn, who was very much the opposite of all that, were deeply and intimately friends. Both born in 1929, both served national service in the navy etc. Alun says at one point in the book that Caryn [sic] ‘was the kind of Welshman that made you proud to be a member of the human race.’ And I think that just about gets it.\nA dyma weld, felly, yr hyn sy’n digwydd yma go iawn – yr hyn y bydd y darllenydd Cymraeg yn ei synhwyro ond a fydd yn anweledig fel arall. Mae’n rhaid dilorni gwreiddiau dosbarth gweithiol Carwyn James er mwyn cyfiawnhau’r safbwynt gwaelodol am y Gymraeg, er mai nonsens pur, wrth gwrs – a digon di-chwaeth eto – fyddai dadlau bod cymunedau Cwm Gwendraeth y 1920au a’r 1930au yn unrhyw beth tebyg i ‘over-privileged’. Ac am Rydlewis, wel, cael eu gorfodi i symud o ’na i osgoi tlodi wnaeth teulu Carwyn James. A hyn sy’n gwneud i mi feddwl nad oedd gan Alun Richards ddiddordeb mewn adnabod ei gyfaill yn llawn – heb sôn am y cipolwg a geir ar eu cyfeillgarwch: bûm yn pendroni beth ddywedai hynny amdanaf i pe bawn i’n mynd ati’n fwriadol i gamynganu enwau ffrindiau o ddiwylliannau eraill, a hynny yn eu cwmni ...\nMae Alun Richards fel petai’n enghraifft berffaith ei hun – fel negatif ffotograffig eto – o’r hyn a ddywed am y Gymru Gymraeg, yr ‘Establishment Wales, which, in my view, refuse[s] to admit that there is no greater dividing line than that formed by the language’. Hynny yw, cafodd gyfeillgarwch gŵr hynod – gŵr a oedd yn seren mewn maes a oedd, ac sydd o hyd, yn gymaint o ‘Establishment’ â’r un – ond cyfrifoldeb Carwyn oedd nesu ato ef, nid vice versa. Ni chafodd ei demtio erioed i glosio fwyfwy at ei gyfaill drwy ddysgu ei iaith, na hyd yn oed drwy adael i gariad amlwg Carwyn James at yr iaith honno, a’i lle canolog yn ei hunaniaeth, lywio ei farn yntau amdani. Mae hi hefyd yn bosib, wrth gwrs, mai tipyn o niwsans oedd i Carwyn James – un o’r Cymry ‘over-privileged’, hynny yw – lwyddo cystal mewn maes a oedd yn rhan mor bwysig o hunaniaeth Gymreig Alun Richards ei hun ...\nWedi dweud hynny, teg yw nodi hefyd bod Dai Smith, yn y geiriau uchod, yn camddyfynnu llinell olaf cofiant Alun Richards. Dyma fel y mae honno’n ymddangos yn y llyfr: ‘What also needs to be said is that he [Carwyn] was a Welshman who made you glad you were a member of the human race.’ Ychwanegiad Dai Smith, felly, yw’r cymal ‘the kind of Welshman ...’, er bod gweddill y cyfweliad yn folawd – aneironig, allwn ni ddim ond tybio – i rinweddau cultural criticism.\nYn llyfr Alun Richards, felly, ac er ei fod e hefyd yn dyfynnu Gwenallt, yr un peth na wneir yw ystyried y gallai’r Gymraeg fod yn fyd cyflawn. Ac mae hi’n anodd peidio â meddwl wedyn nad haerllugrwydd – neu waeth – yw ei awgrym bod Carwyn James wedi camddarllen Gwenallt:\nPerhaps Carwyn never gave sufficient weight to the early life of his favourite writer, Gwenallt, who wrote with such passion: ‘Capitalism was something living to us [...]’ Carwyn, like his party [fe safodd Carwyn James dros Blaid Cymru yn Llanelli yn 1972], never really came to terms politically with the rest of us, those who see no road back to that homogenous society and will have to fashion the future out of the Wales and the Welsh people who now exist, irrespective of their antecedents, and ever mindful of their rights to speak whatever language they choose, free of stigma and without restriction in the employment they seek.\nBraf fyddai gallu dweud bod yr agwedd a fynegir yn y fan hon yn arwydd bod Carwyn yn dangos ei oed ond mae’r dybiaeth am ‘fanteision economaidd’ y Cymro Cymraeg yn y farchnad waith – fel y stori am y Sais yn cerdded i mewn i dafarn yng Nghymru – yn dal yn fyw iawn i nifer, ddeng mlynedd ar hugain yn ddiweddarach. Rhyfedd hefyd yw nodi mai dadl o blaid diflaniad y Gymraeg, o ddilyn y trywydd i’r eithaf, oedd canfyddiad Alun Richards o ‘fantais economaidd’ yr iaith, yn hytrach na dadl dros sicrhau bod y fantais honno ar gael i bob un o drigolion Cymru.\nMae’r dyfyniad uchod hefyd yn fynegiant clasurol o rwystredigaeth y Cymro angloffon, wrth gwrs, a’i ymchwil yntau am wreiddiau. Ac mae peth o dristwch y Gymru honno i’w glywed yn y gyfrol – ond mae’n rhaid gwrando’n astud. Oherwydd y mae’r tristwch hwnnw hefyd yn fynegiant ar letraws o’r wedd imperialaidd ar feddylfryd y Chwith Brydeinig. Hynny yw, does yna ddim amheuaeth ym meddwl Alun Richards nad y ‘rest of us’, y rheiny nad ydyn nhw am weld ffordd yn ôl i’r ‘homgenous society’, a fydd, ac a ddylai yn wir, ddiffinio a llywio cymdeithas Cymru yn y dyfodol. Ac mae atseiniau hyn oll i’w clywed yn y ddadl ddiweddar am addysg ddwyieithog yn Llangennech ac mewn mannau eraill.\nOnd os sôn am dristwch y Gymru angloffon, ar ôl sôn am dristwch y Cymro Cymraeg, efallai y gallwn sôn hefyd am bethau sy’n gyffredin i’r ddau – a’r syniad mai mewn dioddefaint, efallai, y mae Cymru’n un. Yn y ras, orfodol, i gyrraedd gwaelod cynghrair hapusrwydd: y Cymro dosbarth gweithiol Llafurol sy’n gweld cyd-weithiwr glo yng ngorllewin Cymru yn ‘fwy ffortunus’ nag ef, ac sydd yn ymfalchïo yn ei allu i ruo fel llew yn y pyllau glo didostur, a’r Cymro Cymraeg, wedyn, fel y gwyddom yn iawn, sy’n cael rhyw hapusrwydd pruddglwyfus (y math mwyaf nobl o hapusrwydd, mae’n siŵr) mewn cymharu ei dynged â phobloedd ac ag achosion ledled y byd ond sydd yn gweld, o wneud hynny, nad ydyw’n arbennig o lwyddiannus neu unigryw hyd yn oed fel lleiafrif.\nA dyma ni’n ôl, felly, ar y maes chwarae gwastad honedig, a gwahanol raddfeydd colled. Roedd Carwyn, yn ei eiriau ei hun, yn ‘doomed to play rugby’ – camp Seisno-Brydeinig par excellence – a’i faes chwarae yn hynny o beth oedd Prydeindod.\nDoedd tad a chymdeithion Carwyn yng Nghefneithin ddim yn gallu rhuo yn y maes glo mwy nag y llwyddodd gweithwyr cymoedd y dwyrain i ruo’u ffordd allan o’u tlodi nhw oddi mewn i gyfundrefn Seisnoganolog. Ond fe lwyddodd Carwyn James ar y maes rygbi, a’i orchest fwyaf oedd gwneud i dîm o Lewod Prydain ruo mewn modd na chlywyd ei debyg na chyn nac ers y daith i Seland Newydd yn 1971 (y ‘British and Irish Lions’ yw enw’r tîm ers 2001, ar ôl i’r awdurdodau ddarllen yn rhywle bod Iwerddon yn wlad annibynnol ers yn agos i ganrif).\nGellid dweud bod rygbi fel y’i chwaraeir ym Mhrydain yn gêm drefedigaethol, felly – o’i dechreuadau ar gae chwarae ysgol fonedd Rugby i bresenoldeb bythol y Dywsoges Anne, dan ei blanced dartan, yn Murrayfield. Y Principality Stadium, wedyn, yng Nghaerdydd, a’i sedd ledr arbennig i’r tywysog balch yn ei grys coch, sy’n cymeradwyo’n frwdfrydig bob amser yng ngolwg y camerâu. I fyny’r M4, yn HQ Twickenham, y ‘Rugby Football Union’ yw undeb rygbi Lloegr; ganddyn nhw mae’r hawl symbolaidd i weinyddu’r gêm a’i hysbryd a dim ond undebau lleol sydd gan Gymru, yr Alban, Iwerddon ac ati. Yn y cyd-destun hwnnw, mae ‘cenedlaetholwyr undydd’ rygbi Cymru yn enghreifftio llwyddiant syfrdanol trefn sydd yn gwybod yn iawn pa fuddugoliaethau y mae hi’n iawn iddyn nhw eu hennill.\nCarwyn James yn hyfforddi'r Llewod (Llun: Colorsport)\nPinacl y gêm o hyd, i chwaraewyr a hyfforddwyr dawnus ym Mhrydain, ac i’r cyfryngau hefyd, yw’r Llewod. Mae’r tîm hwnnw yn ddatganiad gyda’r huotlaf o’r gred mai Prydeindod yw’r cyflwr naturiol. Y tîm hwnnw sydd yn chwarae ar y maes gwastad, hwnnw sy’n trosgynnu pob anniddigrwydd lleol. Bob pedair blynedd, felly – ychydig yn fwy aml na chylch pum-mlynyddol ein hetholiadau cyffredinol erbyn hyn – fe ddown at ein gilydd i wireddu gweledigaeth Theresa May, neu pwy bynnag sydd wrth y llyw yn Llundain ar y pryd, o’r ‘family of nations’ cytûn.\nOs goddefir i mi barhau i leisio barn, felly, fel rhyw gynghorydd UKIP ceiniog a dimai yn cael rhwydd hynt ar Question Time – a heb amau cymhellion unigol unrhyw gefnogwr neu chwaraewr chwaith – dyna pam y mae pêl-droed Cymru yn endid radical, a rygbi Cymru yn endid corfforaethol, breningarol, ceidwadol. Ac mae yna bobl sy’n gwybod hynny’n iawn, wrth gwrs; maen nhw’n codi llais, yn gynyddol erbyn hyn, o blaid un tîm pêl-droed i Brydain gyfan, tra bod Undeb Rygbi Cymru yn fwy na bodlon peryglu datblygiad a llwyddiant ei dîm ei hun, y tîm sydd yn raison d’être iddo, er mwyn hwyluso uchelgais y siwpra-dîm Prydeinig.\nMae pêl-droed Cymru yn ddyhead fel petai i fod yn oedolyn – er bod ei annibyniaeth yn fregus ac yn ddibynnol, ymysg ffactorau eraill, ar uwch-gorfforaeth lygredig ac anwadal FIFA. Mae rygbi Cymru, ar y llaw arall, fel mab sy’n dioddef o ddiffyg cariad tad, yn dyheu am ffafrau un nad yw’n poeni amdano, ac sydd yn meddwl mai trwy ddisgleirio o bryd i’w gilydd ym mhriod faes y rhiant yr enillith ei sylw.\nPwt o ddarogan hefyd, felly. Mae hi’n 2035 ac yng Nghwpan Rygbi’r Byd mae Cymru’n brwydro’n lew, yn unol â’r adnoddau a’r strwythurau, dirywiedig bellach, sydd ar gael i’w chwaraewyr. Ond, a bod yn onest, maen nhw eisoes wedi gwneud mwy na’r disgwyl. Maen nhw wedi cyrraedd y prif dwrnament. Atgof hiraethus yn unig yw’r hyn y gellid ei alw’n waddol Carwyn James – sef syniad o ennill gêmau drwy gyd-gelfyddydwaith corff a phêl.\nOnd gwaeth o lawer yw pethau y flwyddyn wedyn. Mae Lloegr yn cynnal Pencampwriaeth Bêl-droed Ewrop ac, yn ogystal â bod yn 500 mlwyddiant y deddfau a unodd Gymru i Loegr, yn ddiwahân hyd byth, mae hi hefyd yn 40 mlynedd ers i bêl-droed hefyd ‘ddod adre’, i’r HQ, yng nghystadleuaeth Ewro ’96 – a’r dyddiad hwnnw sy’n cael y flaenoriaeth, wrth gwrs. Mae yna ddau chwaraewr o Gymru yn y garfan. Dyw’r naill na’r llall wedi gweld mwy nag ambell glip o rediad anhygoel Cymru yn Ewro 2016 ond maen nhw’n gwybod geiriau’r gân a gyfansoddwyd adeg y gystadleuaeth flaenorol yn 1996: ‘Three lions on the shirt ...’ A does yna ddim amheuaeth mwyach, os bu erioed mewn gwirionedd, pa lewod sy’n rhuo go iawn.\nMae Owen Martell yn Gyd-olygydd O'r Pedwar Gwynt.\nOwen Martell, Rhifyn 3, Chwaraeon, Prydeindod\nMae hi fel petai’n rhan o dynged gwledydd bychain fel Cymru i chwilio am gysur ar feysydd ymddangosiadol wastad fel y maes chwarae


AC yn cwrdd â ffermwyr: Brexit a throsedd gwledig yw’r pynciau llosg - Llais Sir Gâr\nPostiwyd ar August 04 2017, 12:00 yh\nLlywyddodd Garry Williams, o Fferm Blaencennen, Llangadog, y cyfarfod ar ei fferm.\nGyda ffermwyr Cymreig yn derbyn 80% o’u cymorthdaliadau yn unol â Pholisi Amaethyddol Cyffredinol yr UE, a chyhoeddiad Ysgrifennydd y DU dros Amaethyddiaeth, Michael Gove, ynghylch y bydd rhaid i ffermwyr “ennill eu cymorthdaliadau” wedi Brexit, mae ffermwyr yng Nghymru yn gweithio dan gwmwl o ansicrwydd wth i’r DU gychwyn ar drafodaethau Brexit.\nMae Cymru yn wahanol i weddill y DU oherwydd ei bod yn allforiwr net i’r Undeb Ewropeaidd, gyda ffermwyr yn allforio tri chwarter o’u cynnyrch i farchnadoedd y DU, gan gynnwys 90 y cant o gig oen.\nGyda thollau WTO ar fasnach rhwng 40% a 80% ar allforion o gig eidion a chig oen ar ôl gadael y farchnad sengl, mae dyfodol ffermio yng Nghymru yn y fantol.\nYn ogystal â Brexit, trafodwyd trosedd gwledig a’r ddedfryd leol ddiweddar ynglŷn â dwyn defaid.\nMae aelodau o Gymdeithas Porwyr y Mynydd Du yn pryderu bod y ddedfryd llawer rhy drugarog ac nid yw’n ddigon i rwystro eraill yn y dyfodol. Gofynnodd y Gymdeithas i’r Aelod Seneddol Jonathan Edwards godi’r sefyllfa gyda Thwrnai Gwladol Llywodraeth y DU.


Prifysgol yng Nghymru yn Cynnal Uwchgynhadledd ar Entrepreneuriaeth Fyd-eang\nBydd Prifysgol Cymru Y Drindod Dewi Sant (PCYDDS) yn cynnal cynulliad unigryw o arbenigwyr rhyngwladol ym maes addysg entrepreneuriaeth yn uwchgynhadledd gyntaf yr Athrofa Ryngwladol er Datblygu Entrepreneuraidd Creadigol (IICED) yr wythnos hon.\nCyhoeddwyd bythefnos yn ôl i PCYDDS gryfhau’i henw da yn arweinydd byd-eang o ran ymchwil a datblygu ym maes addysg menter entrepreneuriaeth trwy fynd yn gartref i'r IICED a gymeradwyir yn fyd-eang.\nCynhelir Uwchgynhadledd IICED, o dan y teitl 'Troi Ymarfer yn Bolisi’ (Practice into Policy), ddydd Mercher a dydd Iau 25 a 26 Mehefin yn Abertawe. Bydd yn dod â grŵp nodedig o arbenigwyr rhyngwladol eraill mewn addysg entrepreneuraidd at ei gilydd er mwyn cynnal trafodaethau ar lefel uchel ac ystyried persbectifau byd-eang a all effeithio, neu sydd wedi cael effaith ar yr ymdrechion i lunio polisïau. Nod yr Athrofa yw llywio'r arfer rhyngwladol gorau ym maes menter, entrepreneuriaeth ac addysgu, dysgu a gwerthuso entrepreneuraidd.\nDyma rai o’r prif siaradwyr: Fiorina Mugione, Pennaeth Entrepreneuriaeth y Cenhedloedd Unedig; Simon Brown, Y Ganolfan Genedlaethol er Entrepreneuriaeth mewn Addysg; Tom Williamson Cadeirydd Enterprise Educators UK; Nigel Culkin, Llywydd y Sefydliad Busnesau Bach ac Entrepreneuriaeth; Leigh Sear, Prif Weithredwr SFEDI Solutions.\nBydd arbenigwyr rhyngwladol yn yr uwchgynhadledd yn cynrychioli’r gwledydd canlynol: Awstralia, Awstria, Brasil, Canada, Yr Aifft, Y Ffindir, Gwlad yr Iâ, Israel, Macedonia, Nigeria, Rwsia, Saudi Arabia, Singapore, Sbaen, Sweden, Y Deyrnas Unedig, a’r Unol Daleithiau.\nYr Athro Andy Penaluna yw Cyfarwyddwr IICED a bydd yn dechrau’r wythnos trwy siarad â Chomisiwn Pobl Ifanc a Menter Llywodraeth Y DU yn San Steffan, cyn dychwelyd i Abertawe ar gyfer yr Uwchgynhadledd.\nGan siarad o Lundain, meddai: “Trwy’r uwchgynhadledd, mae IICED yn Brifysgol yn awyddus i ymwneud ag arbenigwyr eraill yn y maes a gwrando arnynt. Mae angen i bob un ohonom fwrw ymlaen â'r agenda, ond beth yw'r ffordd orau o wneud hyn? Mae gwledd o brofiad addysgol gwych a allai lywio’r gwaith o ddatblygu polisïau’n fanwl, felly gallai rhannu syniadau a meddyliau ymysg cydweithwyr gael effaith sylweddol ar yr agenda ryngwladol.”\nMae PCYDDS wedi arwain y ffordd yn fyd-eang o ran addysg menter ac entrepreneuriaeth. Mae wedi herio llawer o ddamcaniaethau ynghylch addysg busnes ac wedi llywio’r gymuned entrepreneuraidd ryngwladol ynghylch dulliau o ennyn diddordeb a chynyddu creadigrwydd mewn cyd-destun menter. Mae’r Brifysgol wedi symbylu ymdrechion rhyngwladol i ddod o hyd i ffyrdd newydd o gefnogi myfyrwyr a’u cymhwyso ar gyfer amgylchedd gweithio’r 21ain Ganrif, lle bydd hyblygrwydd ac addasrwydd yn sgiliau allweddol.\nO ganlyniad i’w gwaith yn y maes hwn, bellach PCYDDS yw un o'r sefydliadau addysg uwch gorau yn y wlad am gychwyn busnesau llwyddiannus gan raddedigion.\nYn gynharach eleni, cyfrannodd y Brifysgol i adroddiad pwysig gan Lywodraeth y DU, ar ran Grŵp Seneddol Hollbleidiol ar gyfer Meicrofusnesau, a gydnabu'r rhan allweddol a chwaraeir gan entrepreneuriaid wrth hyrwyddo twf, ac a ystyriodd effeithiolrwydd ein system addysgol wrth gefnogi ein hentrepreneuriaid.\nYn ddiweddar dewisodd Pennaeth Entrepreneuriaeth y Cenhedloedd Unedig, Fiorina Mugione PCYDDS i gefnogi rhaglen Empretec y CU, sy’n ysbrydoli entrepreneuriaid mewn gwledydd sy’n datblygu a gwledydd lle mae economïau mewn cyfnod o newid.\nMae gan y Brifysgol brofiad o wneud cyfraniadau sylweddol i adroddiadau pwysig ynghylch addysg menter ac entrepreneuriaeth ar draws y DU. Roedd hyn yn cynnwys Adolygiad Wilson ar Gydweithredu rhwng Busnesau a Phrifysgolion ac adroddiad yr Asiantaeth Sicrhau Ansawdd (ASA), Canllawiau ar gyfer Addysg Menter ac Entrepreneuriaeth, a gadeiriwyd gan PCYDDS.\nYn ogystal, datblygodd PCYDDS y ddarpariaeth hyfforddiant athrawon gyntaf i’w hachredu gan Brifysgol sy’n canolbwyntio ar entrepreneuriaeth ar gyfer athrawon ysgol mewn cydweithrediad â Llywodraeth Cymru a phartneriaid addysgol eraill yn 2011. Yn dilyn hynny mabwysiadwyd y dulliau newydd a luniwyd ganddynt, yn enwedig y deilliannau a’r nodau dysgu, gan brosiect Cydnabod a Datblygu Hyfforddiant Athrawon Entrepreneuraidd y Comisiwn Ewropeaidd (ADEPTT).\nI gael rhagor o wybodaeth am IICED, ewch i: http://www.uwtsd.ac.uk/events/practice-into-policy-a-global-summit-of-entrepreneurial-educators.php;. I ddilyn yr Uwchgynhadledd a chyfrannu iddi, defnyddiwch yr hashnod Twitter #entedglobal\nBydd cyfleoedd ar gyfer cyfweliadau, ffilmio a thynnu lluniau ar gael. I gael rhagor o wybodaeth cysylltwch â Steven Stokes, Uwch Swyddog Cysylltiadau Cyhoeddus a Chyfathrebu, ar 07872 423788 neu anfonwch e-bost at steven.stokes@sm.pcydds.ac.uk


Jason i fynd ar gefn ei sgwter unwaith eto i godi arian i elusen | Wales Air Ambulance - Welsh\nJason i fynd ar gefn ei sgwter unwaith eto i godi arian i elusen\nBydd rhywun sy'n hoff iawn o'i sgwter yn gyrru mwy na 950 o filltiroedd i godi arian i elusen.\nNod Jason Ude, 50 oed, o'r Barri yw cwblhau'r her a fydd yn anodd yn gorfforol ac yn feddyliol er budd Ambiwlans Awyr Cymru mewn llai na 24 awr.\nBydd Jason yn gadael Castell Caerdydd ar ei her 24 awr ar 10 Gorffennaf a bydd ond yn stopio i gael tanwydd a seibiant. Bydd yn teithio i Sgwâr Trafalgar, Llundain, yna ymlaen i Gaeredin, cyn dychwelyd i Gymru ar ei sgwter Vespa 3.\nTeithiodd Jason 956.5 milltir y llynedd, gan ymweld â phrifddinasoedd Cymru, Lloegr a'r Alban, mewn cyn lleied â 19 awr a 20 munud. Dywedodd: “Rwy'n gobeithio gwneud yr un peth eto mewn 21 awr neu o dan yr uchafswm amser a ganiateir, sef 24 awr, i'w gwneud yn her anoddach.\nMae wedi pennu targed codi arian o £2,000 ac mae eisoes wedi codi £520 i Ambiwlans Awyr Cymru, sydd bellach yn wasanaeth 24/7 ac y mae angen iddi godi £8 miliwn bob blwyddyn er mwyn parhau i achub bywydau ledled Cymru.\nWrth feddwl am y rheswm dros ddewis yr Elusen, dywedodd: “Rwyf wedi dewis codi arian i Ambiwlans Awyr Cymru am ei bod yn dibynnu'n fawr ar roddion ariannol, felly penderfynais gyfrannu. Mae'r gefnogaeth rwyf wedi'i chael gan fy nheulu, ffrindiau a'r gymuned wedi bod yn wych.\n“Rwy'n edrych ymlaen yn fawr at yr her eleni, i gael cychwyn ar fy nhaith yn gwneud rhywbeth rwy'n ei garu, a gan godi arian i achos gwych.”\nDywedodd Wendy McManus, swyddog codi arian cymunedol i Ambiwlans Awyr Cymru: “Diolch o galon i Jason, sydd wrth ei fodd yn codi arian i elusen. Rydyn ni wrth ein boddau ei fod eleni wedi dewis codi arian i'n gwasanaeth sy'n achub bywydau. Mae'r Elusen yn wasanaeth 24/7 bellach ac am ffordd addas o godi arian i'r Elusen drwy wynebu her y mae Jason yn gobeithio ei chwblhau o fewn 24 awr.\n“Rydyn ni'n dymuno'n dda iddo ar ei daith a gobeithio y bydd y cyhoedd yn parhau i'w gefnogi yn ei ymgyrch codi arian. Diolch i bawb sydd wedi rhoi hyd yma. Pob lwc a byddwch yn ddiogel.”


Canllawiau i athrawon Byd\nCanllawiau i athrawon Bydd yr adnoddau hyn yn helpu'ch myfyrwyr i archwilio pedair Her Fawr y Strategaeth Ddiwydiannol a'r effaith y maent yn ei gael ar fywydau nawr ac yn y dyfodol: • Cymdeithas yn Heneiddio • Deallusrwydd Artiffisial (AI) a Data • Twf Glân • Dyfodol Symudedd Mae'r adnoddau yn y pecyn hwn wedi'u datblygu gyda rhai o'n partneriaid, sydd wedi bod mor garedig â chyfrannu adnoddau ar bynciau'r Her Fawr. Yn y pecyn hwn fe welwch dudalennau y gellir eu defnyddio fel taflenni i fyfyrwyr. Nodir y rhain yn y dudalen teitlau a chynnwys. Dewis prosiect Rydym am i bobl ifanc ddefnyddio eu prosiect i archwilio syniadau ac atebion arloesol. Anogwch nhw i ystyried cysylltiadau lleol a phersonol â Heriau Mawr y Strategaeth Ddiwydiannol. Sut maen nhw'n dychmygu y gallai'r dyfodol fod? Pa broblemau a allai godi gyda technoleg newydd a'r newidiadau mewn cymdeithas? Beth sydd fwyaf o ddiddordeb iddynt ac yn eu cyffroi? Gall myfyrwyr ddefnyddio syniadau’r prosiect ar dudalennau 11-19 fel ysbrydoliaeth neu ddefnyddio’r gweithgareddau ar dudalen 5 i’w helpu i ddylunio eu prosiect eu hunain o amgylch y thema a’r pwnc sydd fwyaf o ddiddordeb iddynt. Gallent weithio'n unigol neu mewn grwpiau bach ar yr un prosiect. Adnoddau Mae datblygiadau newydd o amgylch yr ardaloedd hyn trwy'r amser. Mae'r dolenni adnoddau ar dudalennau'r prosiect yn rhoi man cychwyn i fyfyrwyr ymchwilio ond gallent hefyd chwilio erthyglau newyddion lleol a chenedlaethol am ddatblygiadau mwy diweddar ar bob thema. Canlyniadau'r prosiect Gallai eich myfyrwyr ddylunio a gwneud cynnyrch newydd, cynnal ymchwiliad ymarferol, gwneud prosiect ymchwil neu greu ymgyrch gyfathrebu ar gyfer eu cynulleidfa darged. Anogwch nhw i ystyried effaith eu prosiect ar fywydau pobl nawr ac yn y dyfodol. Dylai myfyrwyr gofnodi eu gwaith mewn adroddiad neu gyflwyniad prosiect terfynol. Cefnogi myfyrwyr i gwblhau eu prosiect Dylai pob prosiect gynnwys oddeutu 10 awr o waith myfyrwyr o'r dechrau i'r diwedd. Dylai'r prosiect gael ei arwain gan y myfyrwyr. Eich rôl chi fel athro neu fentor yw: • Gweithredu fel seinfwrdd ar gyfer syniadau myfyrwyr a meithrin gwaith y myfyrwyr; • Gwirio cynlluniau prosiect eich myfyrwyr cyn iddynt ddechrau ar y cam nesaf; • Helpu myfyrwyr i weld camgymeriadau ac anawsterau fel cyfle ar gyfer dysgu cadarnhaol a meddwl ochrol (gan arwain at greadigrwydd); • Lle bo hynny'n berthnasol, cefnogi myfyrwyr i gael mynediad at weithwyr proffesiynol neu arbenigwyr a allai eu cefnogi; • Darparu mynediad i'r Rhyngrwyd, llyfrau llyfrgell a chylchgronau; • Helpu myfyrwyr i gwblhau eu prosiect a chofnodi eu canfyddiadau; • Anogwch nhw i fyfyrio ar eu perfformiad a'u dysgu eu hunain. Defnyddiwch yr awgrymiadau ar dudalen 10 i helpu myfyrwyr i gwblhau eu hadroddiad prosiect Efydd CREST. Iechyd a diogelwch Dylid annog myfyrwyr i wneud eu hasesiad risg eu hunain cyn iddynt gynnal unrhyw weithgaredd, gan gynnwys arolygon. Gallant ddefnyddio taflenni diogelwch myfyrwyr CLEAPSS i'w helpu. cleapss.org.uk/Resources/Student-Safety-Sheets/. Dylent ysgrifennu eu cynllun prosiect, gan nodi'r risgiau sy'n gysylltiedig â phob cam a'r mesurau rheoli a'r rhagofalon y byddant yn eu cymryd. Ym mhob amgylchiad rhaid i berson cymwys wirio hyn. Dylai myfyrwyr sy'n defnyddio offer arbenigol gael eu goruchwylio bob amser. Efallai y bydd myfyrwyr eisiau sefydlu arbrofion anuniongred ac efallai y bydd angen i chi ofyn am gyngor arbenigol. Cysylltwch â CLEAPSS yn uniongyrchol cleapss.org.uk i gael cyngor os ydych chi'n ansicr. Dylai athrawon yn yr Alban gyfeirio at SSERC www.sserc.org.uk. Oni nodir yn benodol, nid yw CLEAPSS wedi gwirio unrhyw gysylltiadau allanol. 4\nGofynnwch i'ch myfyrwyr feddwl am Heriau Mawr y Strategaeth Ddiwydiannol 1. Beth ydych chi yn wybod yn barod? Casglwch 2-3 delwedd yn ymwneud â phob un o bedair thema'r Her Fawr. Gofynnwch i'r myfyrwyr drafod pa eiriau, themâu a phynciau sy'n cael eu cynrychioli yn y delweddau. Gofynnwch iddyn nhw feddwl am enghreifftiau tebyg eraill, gan eu hannog i ystyried pethau sy'n lleol ac yn bersonol berthnasol iddyn nhw. Gallech ofyn i fyfyrwyr gasglu ac ychwanegu eu delweddau eu hunain ond gan ddefnyddio enghreifftiau o'u hardal leol, cymuned, diddordebau a hobïau. Dylent roi esboniad am bob un gan gynnwys pam eu bod wedi ei ddewis. Fel arall, fe allech chi ddefnyddio erthyglau newyddion a phenawdau sy'n gysylltiedig â'r pedair thema. Gofynnwch i'r myfyrwyr ymchwilio i enghreifftiau eraill yn y wasg leol a chenedlaethol. 2. Cysylltu cwestiynau Mewn grwpiau bach o 3 neu 4, gofynnwch i'r myfyrwyr restru'r pethau sy'n bwysig iddyn nhw yn eu bywydau bob dydd ac ysgrifennu'r rhain ar gardiau. Gofynnwch iddynt ystyried pob un yn ei dro a meddwl sut y gallai Cymdeithas sy'n Heneiddio effeithio arno; technoleg newydd gan ddefnyddio Deallusrwydd Artiffisial a Data; opsiynau trafnidiaeth newydd a Thwf Glân. Heriwch nhw i gynnig cwestiwn i lunio eu hymchwiliad. E.e. A allai peiriant deallus artiffisial ddisodli fy hyfforddwr chwaraeon? 3. Lle wyt ti yn sefyll? Gan ddefnyddio rhai o'r cwestiynau y mae myfyrwyr wedi'u cynhyrchu, gofynnwch i'r myfyrwyr benderfynu ble maen nhw'n sefyll ar y materion ac egluro eu sefyllfa. Heriwch nhw i feddwl am gyfyng-gyngor posib eraill sy'n gysylltiedig â Heriau Mawr y Strategaeth Ddiwydiannol. 5 4. Dewis y syniad proseict Gofynnwch i'r myfyrwyr greu map meddwl i ddangos sut mae'r pedair thema'n cysylltu â'u bywydau a'u diddordebau cyn penderfynu pa syniadau y mae ganddyn nhw ddiddordeb mawr mewn ymchwilio ymhellach iddyn nhw. Gallent ddewis prosiect o'r syniadau yn y pecyn hwn neu feddwl am eu syniad eu hunain sy'n gysylltiedig â'u diddordebau. Sicrhewch fod myfyrwyr yn gwirio eu cynllun prosiect gydag athro neu fentor cyn iddynt ddechrau.\nPage 3: Cynnwys Cyfarwyddiadau i athrawon 4


Williams – Eric (1933-1996) - The Baptist Union of Wales\nHafan > Cofiannau Gweinidogion > Williams – Eric (1933-1996)\nWilliams – Eric (1933-1996)\nGanwyd Eric Williams yn 1933 yn un o ddau fab i Fred a Ceridwen Williams o Fancffosfelen. Derbyniodd Eric a’i frawd Idris eu haddysg yn ysgol gynradd y pentre ac yn yr Ysgol Uwchradd leol ac arhosodd Idris yng Nghwm Gwendraeth weddill ei oes. Roedd gwreiddiau teulu Mrs Williams yn ddwfn yng hanes cynnar Pisgah ac ymaelododd gyda’r teulu yn eglwys Pisgah, Bancffosfelen lle roedd y Parchg Eirwyn Morgan yn weinidog.\nYmhen y rhawg datblygodd Eric ddiddordeb ym mywyd yr eglwys ac ymdeimlo a’r alwad i’r weinidogaeth. Cafodd ei dderbyn yn fyfyriwr yng Ngholeg y Bedyddwyr, Bangor yn 1953 gan fwynhau’r profiad yn fawr. Ordeiniwyd ef yn 1956 ac wedi ysbaid yng Nghaergeiliog a’r Fali, cafodd ei sefydlu yn Salem, Amlwch yn 1959 a saith blynedd yn ddiweddarach ymunodd Carmel, Pensarn, Bethel, Rhosybol, a Sardis, Dulais a’r ofalaeth. Blwyddyn yn ddiweddarach yn 1967, derbyniodd wahoddiad Penuel, Cwmafon i fod yn weinidog yno, gan ymgartrefu yno’n naturiol iawn. Roedd yn bregethwr poblogaidd ac yn 1984 estynnodd ei ofalaeth drwy ychwanegu Eglwys Bethania, Maesteg. Roedd yn weinidog i weinidogion ac yn dangos diddordeb a chefnogaeth iddynt yn eu meysydd. Tu hwnt i eglwysi ei ofalaeth, bu Eric yn Ysgrifennydd ac Arolygwr Cymanfa Gorllewin Morgannwg am dros dwy flynedd ar bymtheg, gan gynrychioli’r Gymanfa ar amrywiol bwyllgorau Undeb Bedyddwyr Cymru. Bu hefyd yn ysgrifennydd Cwrdd Dosbarth Aberafan am gyfnod. Byddai’n ffyddlon yn nghynadleddau Undeb Bedyddwyr Cymru a thrysorodd y fraint o fod yn Llywydd yr Undeb yn 1995 gan draddodi ei anerchiad o’r gadair ym mhulpud Penuel ar y thema ‘Gorwelion’. O blith ei amrywiol ddoniau, pregethu oedd yn mynd a’i fryd. Mwynhaodd lunio a thraddodi pregethau gan gyfathrebu ei neges i’w gynulleifdfa.\nTu hwnt i’w ddiddordeb yng ngwaith eglwys ac undeb, mwynhaodd Eric dymor fel caplan yn Ysbyty Castellnedd, a chaplan i Faer Bwrdeistref Port Talbot. Cafodd flas hefyd fel arweinydd yn eisteddfodau lleol yr Urdd ac yn Eisteddfod y Glowyr. Bu’r teulu yn selog i fudiad Urdd Gobaith Cymru a byddent yn gyson i’w gweld yn eu carafan wrth ddilyn yr Eisteddfodau Cenedlaethol. Teithiodd ar draws Ewrop yn ei garafan ac roedd wrth ei fodd yn ymweld ag ardaloedd newydd. Cafodd bleser yn gwylio rygbi a chriced hefyd ac yn llawn asbri wrth adrodd stori. Roedd yn ei elfen yn arwain clybiau ieuenctid, a byddai ei lygaid yn pefrio wrth gwmnïa gyda phobl o bob oed a thras.\nDywedodd ei gyfaill Idris Hughes amdano yn yn Llawlyfr 1997 UBC – “Roedd afiaith a chyfeillgarwch Eric yn heintus, a byddai yr un mor gartrefol yng nghwmni sêr ac enwogion ac y byddai gyda’r distadlaf o’i aelodau a’i gyfeillion. Dyn cyffredin, cymwynasgar, cytbwys a chywir. Dyn mawr oedd Eric bach”. Dywedodd un arall o’i gydnabod amdano ei fod o hyd a gair priodol i’w rannu ym mhob sefyllfa.\nGŵr teulu oedd Eric a bu’n briod gyda Violet, Vi i bawb a’i hadnabu. Roedd hithau’n enedigol o Llanddarog a priodwyd y ddau yn 1957 yn y Fali, Ynys Môn. Ganwyd iddynt dri plentyn sef Osian, Iolo a Catrin, a buont yn deulu llawen a chefnogol i’w gilydd. Roedd Vi yn athrawes am flynyddoedd gan lenwi swydd prifathrawes yn Ysgol Rhosafan, ger Port Talbot, cyn ymddeol. Ym mhob dim, dyn pobl oedd Eric Williams, yn rhannu ei argyhoeddiadau a’i gariad tuag at gyd-ddyn gydag arddeliad a didwylledd greddfol. Hedd i’w lwch a diolch amdano.\nCatrin Thomas (ei ferch)


Rysáit Cebabau Pysgod Grilled Moroco\nMae hon yn ffordd braf a syml o baratoi cebabau pysgod blasus sy'n cael eu llwytho â blas. Gweinwch y rhain drostynt eu hunain fel bwydydd bwyd neu dros reis gyda llysiau wedi'u rhewi ar gyfer pryd cyflawn. Bydd angen sglefrwyr arnoch i wneud y kabobs.\n1 1/2 bunnoedd / 700 g gwyn\n1 cwpan / 240 ml o winwnsyn coch (wedi'i dorri)\ncilantro (wedi'i dorri'n fân)\n3 llwy fwrdd / 45 ml o sudd lemwn\n1 llwy de / 5 mp paprika\n1/2 llwy de / 2.5 tur môr\n1/2 llwy de / powdwr chili 2.5 ml\n1. Torri pysgod mewn sgwariau 1 modfedd. Rhowch ddarnau mewn bag plastig ymchwiliadwy. Mewn powlen fechan cyfunwch gynhwysion sy'n weddill. Ychwanegwch at bysgod. Cymysgwch yn drylwyr, bagiwch sêl, a chaniateir marinate yn yr oergell am 30 munud.\n2. Cynhesu gril. Tynnwch bysgod oddi ar fag a daflu marinade. Lledaenwch bysgod ar sgriwiau. Os ydych chi'n defnyddio sgwrfiau pren, gwnewch yn siŵr eu bod yn eu hysgogi mewn dwr am o leiaf awr cyn edinio pysgod.\n3. Rhowch kebabiau pysgod ar gril a choginiwch ar wres canolig am 10 munud, gan droi yn achlysurol. Unwaith y bydd pysgod yn cyrraedd tymheredd mewnol o 145 i 150 gradd F, tynnwch o'r gril a'i weini.\nMwynyn Cwrw ar gyfer Pysgod\nEogiaid wedi'u Grilio Carameliedig\nRice Du neu waharddedig: Seren Maeth\nBarbeciw Porc Carolina-Arddull


Lighthouse Inn – Mynedfa Ddwyreiniol y Gwastadeddau — Living Levels Welsh\nBydd prosiect LLDM-3 Lighthouse Inn – Mynedfa Ddwyreiniol y Gwastadeddau yn ychwanegu prif fynedfa i ymwelwyr i wastadedd Gwynllŵg - ardal boblogaidd ar gyfer cerdded a beicio ac yn le gwych i weld bywyd gwyllt a rhai o nodweddion treftadaeth allweddol y Gwastadeddau. Bydd y prosiect yn adfywio ac yn ail-adeiladu'r seilwaith ymwelwyr gerllaw'r Lighthouse Inn sy'n galluogi mynediad gwell i Lwybr Arfordir Cymru ac oddi wrthynt, yn ogystal â llwybrau eraill yn yr ardal. Bydd cyfarwyddiadau a mannau gwybodaeth yn cael eu hychwanegu, a hefyd lloches, hygyrchedd i'r morglawdd a Llwybr Arfordir Cymru a system llwybrau, maes parcio a mannau parcio diogel i feiciau. I gael gwybod mwy am y cynlluniau, cysylltwch â Jo!\nNewer PostCanolfannau Hwb\nOlder PostLefelau Gwahanol


Cynllun Archebu a Chasglu Llyfrau'r Llyfrgell yn llwyddiant mawr! - Powys\nCynllun Archebu a Chasglu Llyfrau'r Llyfrgell yn llwyddiant mawr!\nMae cynllun Archebu a Chasglu Gwasanaeth Llyfrgelloedd Powys wedi bod yn llwyddiant mawr ers ei lansiad ym mis Mehefin.\nCafodd y gwasanaeth ei gyflwyno i alluogi preswylwyr Powys, o bob oedran, i fwynhau llyfrau llyfrgell o gysur eu cartrefi eu hunain yn ystod y pandemig Coronafeirws, gyda'r risg lleiaf o drosglwyddo Covid-19 yn y gymuned.\nGall aelodau'r llyfrgell wneud cais am sach o lyfrau wedi'u dethol yn arbennig a bydd y staff yn pecynnu ac yn rhoi'r llyfrau mewn cwarantîn yn arbennig ar eu cyfer. I'r rhai sy'n methu casglu'r llyfrau eu hunain, mae llu o wirfoddolwyr a mudiadau gwirfoddol yn cefnogi ac yn eu dosbarthu i garreg y drws. Mae bron i 1,000 o ddarllenwyr brwd wedi cymryd rhan yn y gwasanaeth newydd hwn hyd yma, ac maen nhw'n falch iawn o'u llyfrau!\nDywedodd y Cynghorydd Rachel Powell, Aelod Portffolio ar faterion Plant, Hamdden a Diwylliant: "Mae'n wych gweld cymunedau a'r gwasanaeth llyfrgelloedd yn cydweithio mor effeithiol i sicrhau fod pawb sydd am gael llyfrau llyfrgell newydd yn gallu eu cael nhw, mae darllen mor dda i'n hiechyd meddwl a lles.\n"Peidiwch ag anghofio y gall plant archebu sachau i gymryd rhan yn Sialens Ddarllen yr Haf a fydd yn helpu i loywi eu sgiliau darllen cyn i'r ysgol ddechrau".\nBellach, gellir casglu sach o lyfrau o ddewis eang o lyfrgelloedd a lleoliadau cymunedol, gan gynnwys:\ny Gaer (Llyfrgell Aberhonddu);\nLlyfrgell Y Gelli Gandryll,\nSiop Gymunedol Llanbadarn Fynydd;\nLlyfrgell Llanfair Caereinion;\nLlyfrgell Y Drenewydd;\nYr Arches (Cymorth Cymunedol Rhaeadr Gwy a'r Cylch);\nY Lanfa (Llyfrgell Y Trallwng); a\nGallwch ddychwelyd llyfrau sydd eisoes ar fenthyg pan fyddwch yn casglu detholiad newydd.\nDywedodd un aelod o'r llyfrgell: "Dydw i ddim yn gwybod pam fy mod wedi dewis llyfrau fy hunan, mae staff y llyfrgell yn gwneud hynny llawer yn well na mi! Dydych chi ddim yn cael llyfrau ry'ch chi wedi darllen yn ddiweddar chwaith, gan fod y cyfrifiadur yn dweud wrthyn nhw os ydych chi wedi cael y llyfr hwnnw o'r blaen. Mae hwn yn wasanaeth gwych, ac yn ddelfrydol ar gyfer y sefyllfa bresennol.\nGallwch gael rhagor o wybodaeth trwy gysylltu â Llyfrgelloedd Powys ar 01597 827460, library@powys.gov.uk neu ewch I https://cy.powys.gov.uk/archebuachasglullyfrau


Llyfr y Flwyddyn 2019 - Cyfnewidfa Lên Cymru\nHafan > Newyddion > Llyfr y Flwyddyn 2019\nCawsom noswaith gyffrous neithiwr yn Seremoni Wobrwyo Llyfr y Flwyddyn 2019 yng Nghanolfan Celfyddydau Aberystwyth ac roeddwn ni gyd yma yn y Gyfnewidfa yn falch iawn gweld sawl llenor sydd wedi eu cynnwys yn ein Silff Lyfrau dros y blynyddoedd yno.\nCyflwynir Gwobr Llyfr y Flwyddyn 2017 i’r gweithiau llenyddol gorau a gyhoeddwyd yn 2019 yn Gymraeg a Saesneg, a hynny mewn tri chategori: Barddoniaeth, Ffuglen a Ffeithiol-Greadigol. Gweinyddir y Wobr gan Lenyddiaeth Cymru.\nDarllenwch y rhestr fer gyfan yma.\nYn gyntaf, o’r Silff Lyfrau eleni, roedd Llyfr Glas Nebo gan Manon Steffan Ros – a gwahoddwyd i’r llwyfan tair gwaith! Yn gyntaf, casglodd Gwobr Barn y Bobl Golwg360, yna i dderbyn Gwobr Ffuglen Prifysgol Aberystwyth, ac yn olaf, cipiodd prif wobr y noson – Gwobr Llyfr y Flwyddyn, a chyflwynwyd gan yr Arglwydd Dafydd Elis-Tomos AC, y Dirprwy Weinidog Diwylliant, Chwaraeon a Thwristiaeth.\nRoedd Llyfr Glas Nebo ar restr fer y wobr wrth ymyl nofel afaelgar Heiddwen Tomos Esgyrn a nofel epig Jerry Hunter, Ynys Fadog. Cafodd nofel Jerry Hunter, Y Fro Dywyll ei ddewis i’r Silff Lyfrau yn 2015.\nLlongyfarchiadau gwresog i’r llenorion oll ac i Lenyddiaeth Cymru am noson odidog!\nDyma restr gyflawn o’r enillwyr y noson:


Ein Harolwg Boddhad Cwsmeriaid diweddaraf – Llesiant Delta\nEin Harolwg Boddhad Cwsmeriaid diweddaraf\nDarganfyddwch beth oedd gan ein cleientiaid i'w ddweud am ein gwasanaethau cymorth hanfodol\n03 Tachwedd 2020\nYn Llesiant Delta, mae ein cleientiaid wrth wraidd popeth a wnawn, a dyna pam mae eu hadborth am ein gwasanaeth hanfodol mor bwysig i ni.\nBydd hyn yn ein galluogi i wella'n barhaus y ffordd yr ydym yn darparu pob agwedd ar ein gwasanaeth gan sicrhau ein bod yn gallu darparu'r gefnogaeth gywir ar yr adeg iawn i bob unigolyn fel y gallant fyw'r bywyd y maent ei eisiau yn annibynnol am fwy o amser.\n“Mae staff bob amser yn gymwynasgar ac yn gwrtais iawn” (2020)\nYn yr Adroddiad Cryno hwn, rydym yn darparu manylion adborth cleientiaid go iawn o'n Harolygon Boddhad Cwsmeriaid yn 2019 a 2020 am eu profiadau wrth ddefnyddio ein gwasanaeth hanfodol 24/7 i'n helpu i sicrhau ein bod yn darparu'r gwasanaeth gorau trwy'r flwyddyn.\n“Addysgiadol a chymwynasgar iawn”(2019)\nYn 2019, gwnaethom gylchredeg un arolwg llawn i oddeutu 1,850 o gleientiaid Llesiant Delta ar ran awdurdodau lleol Sir Gaerfyrddin, Sir Benfro, Wrecsam, Powys ac awdurdodau lleol Abertawe a Chymdeithasau Tai fel Tai Canolbarth Cymru a Trivallis, a chawsom 445 o ymatebion.\n“Roedd y broses osod yn ardderchog”(2020)\nYn 2020, cylchredwyd pum arolwg ar wahân i oddeutu 2,483 o gwsmeriaid ar ran awdurdodau lleol Sir Gaerfyrddin, Ceredigion, Wrecsam, Powys, Abertawe, Castell-nedd Port Talbot, cleientiaid Delta CONNECT a Chymdeithas Tai Trivallis i gasglu adborth penodol yn canolbwyntio ar feysydd gwasanaeth allweddol a ddarperir ac a dderbyniwyd. Cawsom 724 o ymatebion.\n“Darperir gwasanaeth rhagorol. Mae'r staff wedi creu argraff fawr. Roedd yn ofalgar iawn i mi.” (2020)\nFel rhan o'n harolygon, gwnaethom ofyn i gleientiaid roi adborth gonest ar wasanaethau cymwys, gan gynnwys y ganolfan fonitro, y broses osod, y gwasanaeth CONNECT newydd, sut y clywsant amdanom ni, eu profiad wrth ddelio â'n tîm, ac ati.\nGallwch weld yr Adroddiad Cryno i gael trosolwg o'r adborth a dderbyniwyd yma.


Cais diddorol iawn ar greu rhwydwaith – a gwir gwerth methiannau – Trafodaeth\nCais diddorol iawn ar greu rhwydwaith – a gwir gwerth methiannau\naranjones\tCysylltu, Methiant gogoneddus, y Gymraeg\t Rhagfyr 6, 2013 Rhagfyr 6, 2013 5 Minutes\nWedi rhywfaint o fwydro cychwynnol yn fan hyn am bwysigrwydd cysylltu pobl, fydd o ddim yn dy synnu di i mi fod wrth fy modd o weld syniad newydd yn ymddangos ar Twitter heddiw – @YRhwydwaith sydd yn arwain at http://yrhwydwaith.com – er mwyn ‘hyrwyddo cynnwys digidol Cymraeg’.\nMae’r syniad wedi’i ddatblygu gan Huw Marshall o S4C, Rhodri ap Dyfrig o enwogrwydd Nwdlaidd a’r Aelod Cynulliad Leighton Andrews – cyfuniad diddorol iawn o bobl (a chyfuniad o bobl ddiddorol iawn)!\nA dwi’n falch iawn hefyd bod y wefan yn defnyddio WordPress, sydd yn gwneud hi’n hawdd iawn ei dilyn.\nO ran dolenni, mae’r ffocws i’w weld yn bennaf hyd yma ar sefydliadau mawrion, ond gwn o brofiad pa mor anodd mae’n medru bod i gasglu manylion am bethau mwy annibynnol, felly hei lwc byddan ni’n gweld mwy o gysylltiadau annibynnol yn cael eu hyrwyddo yno yn y dyfodol.\nBydda i’n gwylio’r gwaith gyda chryn diddordeb – mae’n edrych fel bod potensial yna i greu rhwydweithiau Cymraeg ar gyfer y lleol a’r cenedlaethol, sydd hanner beth dwi’n credu bod angen, a gobeithio wir y bydd yn llwyddo.\nByddai’n ddiddorol gwybod mymryn yn fwy am berchnogaeth y wefan, modd bynnag – ydi hi’n dod o dan ymbarél S4C neu’r Llywodraeth, ynteu’n sefyll fel prosiect annibynnol ei hun gan y tri sylfaenydd?\nRwan ‘de, roeddwn i’n bwriadu symud ymlaen at rai enghreifftiau o arfer da byddai rhwydweithiau llwyddannus yn medru rhannu – ond mae’n ymddangos nad ydw i wedi cael digon o gwsg yr wythnos hon i fod mor o gwmpas fy mhethau, felly dyma dilyn trywydd gwahanol.\nUn o’r pethau gorau dw i ‘di gweld ar TechCrunch oedd ‘Fail Week‘, nol ym mis Awst eleni, lle roedd llond llaw o entrepreneuriaid yn fodlon trafod eu methiannau.\nDwi’n credu bod hynna’n bwysig iawn – un o’r problemau tu ôl diffyg mentro ydy ofn methu, sydd yn medru bod yn ofn cryn dipyn yn gryfach mewn cymdeithas cymharol bychan fel y gymdeithas Gymraeg.\nYn ffodus iawn, does dim angen llawer o bobl i drafod methiannau yn y Gymraeg, er mwyn dangos nad ydy methiant yn rhywbeth i fod ag ofn ohono fo. Byddai’n braf iawn clywed oddi wrth pobl eraill, ond mae gen i hen ddigon o fethiannau fy hun i’n cadwn ni i fynd am beth amser! A’r pwynt pwysig ydy: taswn i wedi cywilyddio ar ôl unrhyw un ohonyn nhw, a chilio i fywyd distaw, efo llai o risg, fyddwn i ddim erbyn hyn yn gyd-sylfaenydd cwmni dysgu ieithoedd sydd yn dechrau gwneud yn eithaf da.\nI gychwyn, felly, dyma hanes gryno un o fy methiannau cynharaf – yr hen Sgwarnog.com.\nCychwynnais Sgwarnog.com ym mis Tachwedd 2003 – wedi cyrraedd y pwynt lle oedd fy Nghymraeg i mwy neu lai yn ddigon da i mi fod yn gynyddol ymwybodol o’r diffygion lu o ran gwasanaethau Cymraeg. Roeddwn i wedi bod yn defnyddio Hotmail ers tua 1998 os cofiaf yn iawn, ond wrth gwrs doedd dim sôn am ryngwyneb Cymraeg.\nWnes i fymryn o ymchwil (mwy nag arfer, deud y gwir!) a chanfod ambell system oedd yn galluogi rhywun i redeg trefn ebost ei hun – ac felly, yn llawn hwyl a sbri, es i ati i dalu tua £30 am logo, trefnu tipyn o hosting rhad (ia, ar weinydd wedi’i rhannu!) am ryw £5 y mis, prynu’r enw sgwarnog.com am rywbeth fel £20 y flwyddyn, mynd ati i gyfieithu’r rhyngwyneb mewn ffordd – wel, gad i ni fod yn garedig a’i galw hi’n ‘anffurfiol’ – a thaflu i fyny gwefan fach yn deud dyma hi, punt y flwyddyn i chi syr.\nByddai 7 o bobl, dwi’n cofio meddwl, yn gwneud yn iawn am y costau, ac unrhyw beth tu hwnt i hynny yn elw – efallai byddai miloedd o bobl yn teimlo’r un ffordd, a chreu cwmni fach byddai’n buddsoddi mewn Cymreigio mwy a mwy o’r We!\nAr ei anterth, roedd tua 50 o Sgwarnogod – a rheiny’n dweud eu bod yn hapus iawn efo’r drefn.\nGwers 1 – mae llawer o bobl Gymraeg yn meddwl y dylen nhw gael pob dim yn y Gymraeg am ddim, am ei fod yn hawl – dwi’n cofio trafodaeth bywiog ar hyn ar Maes-E! Dwi’n cydymdeimlo eithaf dipyn efo’r barn hwn – mae llawer o bethau fel mynediad at wasanaethau cyhoeddus yn sicr yn fater o egwyddor – ond o ran y sector preifat, doedd dim hawl gen i fod efo cyfrif Hotmail. Roedd o’n bodoli oherwydd bod marchnad (o fath – neu ffydd mewn marchnad i ddod).\nMae galw am wasanaethau cyhoeddus yn y Gymraeg yn hanfodol hyd heddiw – ond mae’r diffyg tuedd i gefnogi gwasanaethau preifat Cymraeg am eu bod yn Gymraeg yn rhan o’r rhesym dan ni’n gweld cyn lleied o fusnesau yn rhedeg trwy gyfrwng y Gymraeg yn unig, er gwaethaf marchnad o dros hanner filiwn o bobl.\nGwers 2 – mae ffasiwn peth â chefnogaeth i’r cwsmer!\nRoedd y 50 o Sgwarnogod yn gwneud yn iawn am fy nghostau heb broblem, ac yn talu’n iawn am o leiaf 2 neu 3 awr o fy amser fesul mis. Ond roedd delio efo sbam, delio efo problemau eraill sustemau gwahanol, newid at sustemau eraill ‘gwell’, cyfieithu rhyngwynebau tro ar ôl tro, a helpu pobl doedd dim yn deall sut oedd ebost i fod i weithio yn cymryd mwy fel 2 neu 3 awr bob dydd!\nErbyn i mi weld nad oedd y niferoedd am dyfu llawer mwy, hyd yn oed wrth gynnig enwau amgen fel @lladdnadroedd, aeth yn amlwg i mi greu y ffordd ddelfrydol i mi arteithio fy hun: system yn y Gymraeg o’n i’n credu dylai fodoli, ar gyfer tua hanner cant o bobl, oedd yn llyncu fy holl amser ac weithiau yn fy neffro fi hanner nos efo alerts am downtime – a finnau’n rhy styfnig o lawer i gau system Cymraeg am fod wedi mynd yn faich. Do, mi ddaeth dyfodiad Gmail a 2GB o le fel tipyn o ryddhad (er i ni gyd orfod aros rhai blynyddoedd mwy cyn i Gmail wneud yn iawn am addewid i ddarparu’r system yn y Gymraeg).\nsubscribe (Photo credit: stargardener)\nGwers 3 – mae tanysgrifiadau yn gweithio.\nYn gwybod pa mor ddiog o’n i fy hun am ddileu archebion banc, roeddwn yn gobeithio y byddai Sgwarnogod oedd yn talu £1 y mis trwy archeb banc yn dal ati i wneud hynny mwy neu lai am byth – ac felly bu. Roedd rhaid i mi dreulio dwy neu dair blynedd yn cysylltu efo rhai o’r ffyddloniaid yn erfyn iddyn nhw ddod â’u taliadau i ben ar ôl i’r system beidio bodoli dim mwy!\nFelly, wnes i ddysgu’r tair gwers a symud yn syth ymlaen i wneud rhywbeth llawer iawn gwell y tro wedyn, do?\nPaid â bod yn wirion!\nWrth gwrs wnes i ddim. Dwi’n llawer rhy styfnig i ddysgu gwersi amlwg yn gyflym, fel bydd straeon eraill o fethiant yn dangos yn y dyfodol.\nOnd o leia ga i hawlio’n onest bod Gwersi 2 a 3 wedi bod yn rhan bwysig o SaySomethinginWelsh – dw i ddim yn dysgu’n gyflym, ond mi ydwi’n dysgu yn y pen draw, os ti’n rhoi peltan digon caled i mi yn ddigon aml…:-)\nCyhoeddwyd Rhagfyr 6, 2013 Rhagfyr 6, 2013\nPrevious Post Beth fyddai’r pwrpas cysylltu pobl gyda’i gilydd? Beth sydd i’w ennill o’i wneud?\nNext Post Cyfarfod Plaid Cymru cyntaf i hogyn heb ffydd…\n2 o sylwadau am “Cais diddorol iawn ar greu rhwydwaith – a gwir gwerth methiannau”\nFear of Stuff yn dweud:\nRhagfyr 17, 2013 yn 1:00 am\nWw, efo’r holl brysurdeb yn fy mywyd yn ddiweddar dwi ddim wedi bod yn cadw fyny efo Twitter, ond mae’r Rhwydwaith yn edrych yn addawol iawn, diolch am dynnu fy sylw ato fo!\nA diddorol iawn oedd darllen hanes Sgwarnog hefyd 🙂\nRhagfyr 17, 2013 yn 1:37 pm\nPrysurdeb?…;-) Diolch! 🙂